CDU i SDP: Temeljne a ne brze reforme na Zapadnom Balkanu\nU prijedlogu dokumenta koji su, poslije četiri meseca političkog zastoja u Nemačkoj postigli Hrišćanska demokratska unija (CDU) kancelarke Angele Merkel i Socijaldemokratske partije (SPD) Martina Šulca, navodi se i da će buduća njemačka vlada insistirati prije na temeljnosti nego na brzini proširenja EU.\nKako stoji u dokumentu u koji je RSE imala uvid, od svih reformskih oblasti posebno se insistira na sveobuhvatnim, održivim i nepovratnim reformama u oblasti vladavine prava, borbe protiv korupcije, organizovanog kriminala i zaštite manjina.\n„Sve zemlje Zapadnog Balkana imaju pristupnu perspektivu. Podržavamo njihovo približavanje i pridruživanje EU i posebnu pažnju posvetićemo razvoju demokratije i vladavine prava“, takođe se precizira.\nProširenje EU se opisuje kao proces značajan za promovisanje mira, stabilnosti i saradnje.\n„Istovremeno, EU mora osigurati svoj kapacitet da djeluje kroz unutrašnje reforme. Preduslov za napredak u pridruživanju Uniji jeste da države regiona u potpunosti ispunjavaju kriterijume za to“, stoji u prijedlogu dogovora o koalicionom ugovoru, dugom 180 strana.\n„Zalagaćemo se još snažnije nego do sada za podršku reformskim naporima zapadnobalkanskih država. Pored toga, Savezna vlada će podržavati regionalnu saradnju, posebno u kontekstu `Berlinskog procesa`, kojem će i ubuduće pružati odlučnu podršku“, navodi se u prijedlogu dogovora njemačkih demohrišćana i socijaldemokrata.\nMartin Šulc je poručio i da želi da se organizuje unutarstranački referendum SPD na kojem bi se članovi partije izjasnili o predloženom sporazumu s konzervativcima.\nGlasanje će biti održano od 20. februara, a rezultati saopšteni 4. marta. Pravo glasa ima 460.000 članova SPD.\nDogovorom o koalicionom ugovoru otvoren je put ka formiranju treće uzastopne, a četvrte u istoriji Nemačke, takozvane velike koalicije.\nIzbori u Njemačkoj održani su 24. septembra prošle godine i na njima je CDU osvojila 32,9 odsto glasova, što nije bilo dovoljno da samostalno formira vladu, nakon čega se krenulo u koalicione dogovore.


JOŽEF MARTIN: Evropa kao Orbanov Vaterlo | Autonomija\nDon Kihot i Sančo Panza su poraženi u borbi sa vetrenjačama protiv vladavine prava\n„Cilj? Okupiti zemlje koje su voljne da uspostave zajedničke institucije i radi toga su spremne da se odreknu svojih zahteva za priznavanje neotuđivog prava neograničene suverenosti.“ (Fransoa Miteran)\nU svom govoru sredinom decembra u Evropskom parlamentu Ursula fon der Lajen, nemačka predsednica Evropske komisije nije bacila pogled samo unazad, već i unapred, jasno stavljajući do znanja da će pravni akt o vladavini prava stupiti na snagu 1. januara i da će se Komisija bez odlaganja pozabaviti slučajevima kršenja prava. Šef najvažnijeg supranacionalnog tela za evropske integracije time je rekla ni manje ni više nego da kompromisno rešenje krajnje polarizovanog spora o vetu nije kraj procesa, već otvaranje nove ere u odnosima između EU i dve države koje su pretile vetom (Mađarska i Poljska), čiji tok se teško može predvideti.\nUpravo je ta neizvesnost mogla lišiti mađarske provladine i opozicione govornike sposobnosti zdravog rasuđivanja. Klatno se, naravno, zanjihalo u suprotnom pravcu: Orban i njegovo uže i šire okruženje spominjalo je „potpunu pobedu“, dok je većina lidera opozicione stranke predvidela „potpuni neuspeh“ Orbanove vlade. Ubrzo nakon sklopljene pogodbe pojavila se treća vrsta polarizovane spekulacije istaknutih predstavnika levoliberalnih vođa javnog mnjenja. Suština njihovog stava jeste da dogovor o vetu nije ništa drugo nego „neprincipijelni kompromis“ koji je stvorila nemačka kancelarka Angela Merkel kako bi umesto sankcija zapravo pomogla Orbanovom kabinetu, između ostalog i na taj način što vlastodršci u Budimpešti neće morati da se suoče sa kaznom sve do izbora u 2022. godini.\nOvo gledište usvojio je i Paul Lendvai, koji živi u Beču, i u istom duhu je kritikovao ugovor i Đerđ Šoroš, kojeg Orban i Orbanovi krugovi smatraju državnim neprijateljom broj jedan i rešetaju ga nizom traljavih napada.\nNe slažem se ni sa jednom od ovih mišljenja, ne mislim da je reč o „totalnom neuspehu“, o „potpunoj pobedi“ ili o „neprincipijelnom kompromisu“. Situacija je mnogo, mnogo složenija. (…)\nNema sumnje da je stvoren jedan takav pravni osnov – na koji je sada, posle Evropskog saveta, to jest saveta šefova država i vlada dao blagoslov i Evropski parlament – čiju su izradu ne tako davno mnogi smatrali potpuno nemogućom. Autoritarni poljsko-mađarski dvojac je u odgađanju postigao izvestan uspeh, ali određeni znaci ukazuju na to da su, kako reče jedan poslanik, Don Kihot i Sančo Panza poraženi u borbi sa vetrenjačama protiv vladavine prava.\nTo ih, međutim, ne sprečava da vide smisao borbe iz sopstvene tačke gledišta. Orban posle svega teško može učiniti bilo šta drugo: u protivljenju Uniji otišao je toliko daleko da je okretanje i povratak sa ove tačke već teško izvodljivo. Ali, da li on to uopšte želi?\nOdluci o vetu na vrhovnom sastanku u Briselu prethodio je izuzetan rasplet koji se jedva pominjalo: glavni spoljnopolitički savetnik mađarskog premijera, Peter Gotfrid je napustio svoj položaj. (…) Prema onima koji ga poznaju, kako i dolikuje jednoj diplomati, ni on nije voleo eskalirajuće sukobe, a pomenute upućene osobe smatraju da je moguće da je pomenuti autoritet sa velikim neformalnim uticajem postao umoran od svaljivanja odgovornosti, smirivanja i izbegavanja sve oštrijih sukoba sa EU. (…)\nGotfridov odlazak iz središta mađarske vladine politike učvršćuje verovatnoću da Budimpešta u svojoj politici prema EU neće napustiti kurs zasnovan na konfrontaciji. Nesvakidašnji skandali koji su se zbili na periferiji mađarske EU politike – seksualna orgija Sajera i afera Dojč – mogli su samo dodatno povećati ljutitost u većini država članica integracije zbog licemerja, dvoličnosti, korumpiranog, a istovremeno i pohlepnog ponašanja Orbanovog kabineta, ali je malo verovatno da bi se mađarski premijer vratio samom sebi iz 2002. godine, kada je pridruživanje EU nazvao nacionalnim interesom.\nUspešno zaključenje rasprave o vetu međutim nije iskorenilo oprečnosti, kako je pre neki dan zabeleženo u uvodniku londonskog Fajnenšl tajmsa; ono što se u početku činilo sukobom oko demokratije i vladavine zakona, brzo se pretvorilo u „kulturni rat“, na šta ukazuje i osuda Evropskog suda povodom mađarske prakse ophođenja prema migrantima i poljske reforme pravosuđa. Ali prikriveno ili neskriveno sučeljavanje sa integracijom, beskrupulozno neprijateljska retorika ka EU, povremeno predviđanje potencijalnog izlaska u užem krugu Fidesa ne obećavaju puno dobrog ni samom Fidesu ni njegovom savezniku: Medijanovo nedavno obavljeno ispitivanje javnog mnjenja izmerilo je rekordno visoku, 85 postotnu prounijsku orijentisanost u krugu stanovništva sa glasačkim pravom, i čak 77 posto glasača Fidesa bilo je za integraciju. Da bismo procenili brojke, dodajmo da vladajuća stranka i njen saveznik poslednjih deset godina konstantno huli integraciju, pominje Brisel u negativnim kontekstima, preispituje njegove vrednosti, upoređuje ga sa Moskvom i kolonijalnim silama, prećutkuje hrišćanske i demokratske korene Unije, negira izvorno supranacionalnu motivisanost.\nNastavljajući tim putem, Fides će pre ili kasnije neizbežno doći u sukob sa samim sobom i društvom u celini.\nSmatram da bi neumoljiva borba protiv našeg najvažnijeg saveznika mogla da izazove „Vaterlo“ Orbanovog režima na političkoj sceni. Kao i Napoleon koji se svojevremeno uspinjao do besprimernih visina, da bi na kraju sramotno završio karijeru, i današnji autoritarni lideri se suočavaju sa ogromnom premoći, 25 država članica EU na ovaj ili onaj način osuđuje nepoštovanje vladavine prava, glavni antiliberalni saveznik na drugoj obali okeana uskoro napušta političku arenu, a akteri „otvaranja prema istoku“ su ili daleko ili su nekonkurentni. (…)\nEvropska unija, mađarska, viktor orban


Industrija Srbija Digital economy Strategies\nVeb sajt ima 80,8 procenata preduzeća u Srbiji\nElektronske servise javne uprave koristi 98,6 odsto preduzeća, pri čemu preduzeća iz oblasti građevinarstva najviše koriste ove usluge, njih – 100 odsto.\nBrojke kažu da 80,8 procenata preduzeća u ima veb sajt, dok svega 9,3 procenata firmi plaća usluge klaud servisa putem interneta.\nS druge strane, mali procenat firmi zapošljava IKT stručnjake u svojim redovima, svega 22,6 odsto, dok su poslodavci za nešto više od četvrtine radnika obezbjedili IT obuku.\nIstraživanje pokazuje da među 200 najvećih IT izvoznika u Srbiji, njih 88 su osnovali stranci i kompanije, koji zapošljavaju 58 procenata ukupne radne snage, i ostvaruju 54 procenata izvoznih prihoda države.\nSa druge strane, firme u domaćem vlasništvu su gotovo podjednako opredjeljene za autsorsing i izvoz sopstvenih rješenja, što, prema ocjeni stručnjaka, neće biti dovoljno da se u skorije vrijeme promjeni ovakav trend, pa će autsorsing (obavljanje poslova i pružanje usluga isključivo za druge) dominirati u izvozu i nakon 2020. godine.\nInformacione i komunikacione tehnologije, dodaju u Komisiji, igraju ključnu ulogu i u obavljanju javnih ovlašćenja i pružanju javnih usluga.\nPrema podacima Uprave za javne nabavke, u periodu od 2014. do 2016. godine, javni sektor je po osnovu javnih nabavki IT proizvoda i usluga trošio u prosjeku 13,6 milijardi dinara godišnje, od čega 7,5 milijardi za nabavku softvera i 6,1 milijardi za nabavku računara i računarske opreme.


ZAKON o vodama - Član 109\nSprovođenje godišnjeg programa monitoringa\nMonitoring statusa voda vrši republička organizacija nadležna za hidrometeorološke poslove prema godišnjem programu koji donosi Vlada, na predlog Ministarstva i ministarstva nadležnog za poslove zaštite životne sredine.\nRepublička organizacija nadležna za hidrometeorološke poslove dužna je da izveštaje o ispitivanju kvaliteta voda kvartalno dostavlja Ministarstvu i Agenciji za zaštitu životne sredine.\nMerenje i ispitivanje kvaliteta voda iz godišnjeg programa iz stava 1. ovog člana može da vrši i drugo pravno lice.\nMinistar rešenjem ovlašćuje pravno lice iz stava 3. ovog člana, ako ima:.\n1)\takt o dodeli akreditacije od strane nadležnog akreditacionog tela;\n2)\treference za obavljanje poslova iz stava 3. ovog člana.\nPravno lice iz stava 3. ovog člana dužno je da rezultate ispitivanja kvartalno dostavlja republičkoj organizaciji nadležnoj za hidrometeorološke poslove i Agenciji za životnu sredinu.\nRepublička organizacija nadležna za hidrometeorološke poslove dužna je da omogući korišćenje rezultata monitoringa svim zainteresovanim pravnim i fizičkim licima, bez naknade.\nRepublička organizacija nadležna za hidrometeorološke poslove sačinjava godišnji izveštaj o stanju i promenama kvaliteta voda, koji dostavlja Ministarstvu, javnom vodoprivrednom preduzeću, ministarstvu nadležnom za poslove zdravlja, ministarstvu nadležnom za poslove zaštite životne sredine, Agenciji za zaštitu životne sredine i ministarstvu nadležnom za poslove geologije, najkasnije do 1. marta tekuće godine za prethodnu godinu.


Prihod Tigra 2,3 milijarde dinara : Nadlanu.com\nPrihod Tigra 2,3 milijarde dinara\nObjavljeno 20. nov 2013. / 15:53:55\nTo je za 21 posto manji učinak u poređenju sa istim periodom prošle godine, ali je poslovni dobitak uvećan skoro tri puta u odnosu na prošlu godinu i sada iznosi preko 90 miliona dinara.\nKako se navodi u saopštenju te kompanije, dostavljenom Tanjugu, ključno obeležje ovog perioda, prema oceni Nadzornog odbora, i dalje su veoma teški uslovi poslovanja, uz evidentan rast industrijskih i komercijalnih aktivnosti od početka drugog i tokom trećeg tromesečja, a posle niskog obima poslovanja na početku 2013.\n"Iako je u trećem kvartalu poslovni rezultat pozitivan, ukupni gubitak u periodu januar-septembar, na konsolidovanom nivou iznosi 730 miliona dinara, dok je poslovni gubitak 319 miliona dinara", navode u kompaniji Tigar.\nU periodu januar-septembar, prihodi od prodaje robe, proizvoda i usluga na konsolidovanom nivou iznosili su 2,3 milijarde dinara, što je 21 odsto niže u odnosu na prvih devet meseci 2012. godine, a od prodaje Tigrovih proizvoda ostvareni su prihodi od 1,4 milijarde dinara, od čega je u izvozu realizovano više od 70 odsto.\nNajznačajnija izvozna tržišta za Tigrove proizvode i tokom prva tri kvartala ove godine bile su zemlje Evropske unije, gde je plasirano 84 odsto, dok je u regionu Balkana prodato 12 odsto ukupnog izvoza Tigra, kažu u toj kompaniji.\n"Najzastupljeniji program u izvozu i tokom prva tri tromesečja bila je gumena obuća, čije učešće u ukupnom plasmanu na inostrana tržišta, u trećem kvartalu, dostiže 90 odsto. U okviru ovog programa, posle višemesečnog zastoja, u trećem tromesečju ponovo su realizovane isporuke na kanadsko tržište", navodi se u saopštenju kompanije Tigar, koje je dostavljeno Tanjugu.\nProteklih dana oglasio se i sindikat ove kompanije koji je apelovao na Vladu Srbije da realizuje već odobrene bankarske garancije na iznos od 20 miliona evra, čime bi se omogućila normalizacija poslovanja i rasterećenje kompanije od dugova ka komercijalnim bankama.


KNJIŽEVNI JUBILEJ Dvije i po decenije „Istine o Srbima“ u Gradiški - Srpskainfo\nJubilej od dvije i po decenije književnog konkursa „Istina o Srbima“, koji organizuje Srpsko prosvjetno i kulturno društvo „Prosvjeta“, svrstalo je Gradišku na važno mjesto u kulturi regiona.\nZnačajnu ulogu takođe ima i „Gradiški zbornik“, koji „Prosvjeta“ izdaje duže od dvije decenije.\nDodjelom nagrada piscima iz nekoliko zemalja sredinom oktobra u „Kulturnom centru“ Gradiška, kada su predstavljena nova izdanja dvije navedene publikacije, povrđeni su visoki dometi ove tradicionalne manifestacije.\n„Istina o Srbima“ utemeljena je u teškom vremenu, kada je kultura predstavljala snažnu svjetiljku u tami sveopšteg ratnog i poratnog beznađa.\nSadašnji radovi, naglašava profesorka Radana Stanišljević, predsjednica „Prosvete“, drugačiji su po stilu i porukama u poređenju s prispjelim radovima u početnoj fazi konkursa.\n– Prvih godina „Istina o Srbima“, stihovi i prozni radovi praštali su od rodoljubivog zanosa, mnoštva lirskih i epskih slika, zaustavljenih trenutaka sa fronta, iz rata. Ove teme vremenom su se topile u drugačijoj svakodnevici, ali je zadržana suština konkursa – navela je Stanišljevićeva, predsjednica žirija u nadahnutom i temeljitom opisu književnog konkursa, kroz vizuru nekoliko stotina radova nagrađenih i objavljenih u publikaciji „Istina o Srbima“ tokom 25 godina.\nOsnovna nit konkursa je unaprijeđena, a to su masovnost i kvalitet, rekla je ugledna profesorka, čiji je doprinos ovoj manifestaciji nemjerljiv. Ona ukazuje da je „Istina o Srbima“ važan lirski izraz u slici života i da je umjetnost žila kucavica grada na Savi.\nU istom književnom okviru „Prosvjete“ je „Gradiški zbornik“, koji 23 godine bilježi važna društvena dešavanja, kulturnu baštinu, besjede, istoriju, muzeologiju, književnost, sjećanja na važne ličnosti…\nGlavni urednik ovogodišnjeg izdanja, Bojan Vujčić, pominjući mnoge teme obrađene u publikaciji naglašava jubilej, pola vijeka JU „Zavičajni muzej“ kao jednu od tema 22. broja.\n– „Zavičajni muzej“ je prepoznat kao centar kulturnih dešavanja koji entuzijazmom i inventivnošću, znanjem i pravilnim vrednovanjem istorijskih faktora, vraća u fokus važne ličnosti i događaje – naglasio je Vujčić, navodeći da je tekuća godina bila veoma sadržajna.\nPredstavljeni „Gradiški zbornik“ i „Istina o Srbima“: Dokumenti među koricama\nIzgrađen je trg Čubrilovića sa statuom srpskog učitelja Veljka Čubrilovića, održana premijera dokumentarno-igranog filma „Učitelj u lancima“, izgradena spomen-česma Diani Budisavljević, objavljeno nekoliko publikacija o istorijskim događajima i važnim ličnostima, među kojima su „Narodna istorija Gradiške – Mali Brograd“ profesora Đorđa Mikića u izdanju „Zavičajnog muzeja“.\nOva ustanova je organizovala i prvi Simpozijum u kamenu „Borislav – Boro Nježić“, gdje su učestvovali mozaičari i skulptori iz Srbije, Makedonije i Republike Srpske.\nU Srpskom kulturnom i prosvetnom društvu „Prosvjeta“ naglašavaju važnu ulogu gradske uprave, koja je višestruko podržala njihove programe i znatno doprinijela utemeljenju književnosti, kao važnog faktora po kojem se sve upečatljivije prepoznaje grad na Savi.\nPrvu nagradu za poeziju na literarnom konkursu „Istina o Srbima“ osvojila je Vesna Radović iz Beograda za pjesmu „Molitva“, drugu Zdravka Babić iz Bileće za pjesmu „Istina o Srbima“, a treću Miloš Milićević iz Doboja za pjesmu „Kota 923“.\nPrvu nagradu za prozu dobila je Ljiljana Terentić iz Smedereva za rad „Srpska sultanija“, drugu Stojanka Đakić iz Bijeljine, a treću Nebojša Ristić iz Gradiške.\nPisci iz više zemalja\nU zborniku „Istina o Srbima“ su, osim nagrađenih, objavljene pjesme i priče Ane Arežine, Branka Blagojevića, Milene Golić i Nedeljka Ninkovića iz Gradiške, Jasmine Malešević, Jovana Bundala iz Beograda, Marije Sašić iz Laktaša, Milje Tutnjilović iz Srpca, Dragana Veleušića iz Milvokija u SAD, Aleksandre Mrakić iz Laminaca, Ranke Šeatović iz Nove Topole, Ratka Popovića, Mirele Gavranović, Momčila Spasojevića iz Čelinca, Snježane Jokanović iz Prijedora, Vasilija Karana iz Banjaluke…\nKultura GradiškaIstina o Srbimajubilejknjiževnostmanifestacija\n“CRPITI SNAGU IZ ZAJEDNIŠTVA” Cvijanovićeva povodom početka manifestacije ‘Dani Srpske u Srbiji’\nOBRISI KOJI OBEĆAVAJU Izgradnja gradskog trga u završnici


Srpski član Predsjedništva BiH Milorad Dodik izjavio je da 21. vijek treba da bude vijek ujedinjenja srpskog naroda koji je u prošlosti u kontinuitetu bio izložen raznim stradanjima.\nNa obilježavanju Dana pobjede nad fašizmom u Banjaluci, Dodik je rekao da je Srbima svojstveno obilježavanje slobode, za koju su ginuli mnogi srpski preci i savremenici.\nOn je naglasio da je Republika Srpska zalog slobode srpskog naroda, koju zvaničnici Srpske uporno brane.\nSrpski narod, istakao je Dodik, želi da nema nijednog razloga, povoda ili ideje koja bi mogla biti nametnuta da bi se odrekli srpskog, antifašističkog, stradalničkog i identiteta slobodarskog naroda koji ima svoju državu u Republici Srpskoj.\nPrema njegovim riječima, Dan pobjede nad fašizmom je veliki dan za čovječanstvo i civilizaciju koja se u Drugom svjetskom ratu izborila da sačuva osnovne vrijednosti humanizma, jednakosti i slobode, za koju je srpski narod dao nemjerljivu žrtvu.\nOn je rekao da su ove vrijednosti sačuvane zahvaljujući sovjetskom narodu, kao i narodima Јugoslavije, prije svega srpskom, bez čijih žrtava danas ne bi bilo moguće slaviti slobodu Evrope.\n- Činjenica je da su ustanak protiv fašista na prostoru bivše Јugoslavije digli Srbi, na svim mjestima gdje su živjeli, od Hrvatske, Bosne, Srbije... Oni koji su razbili Јugoslaviju danas pokušavaju da pribave sebi antifašistička obilježja, a u suštini su razbili jednu od osnovnih vrijednosti fašističke borbe, a to je bila Јugoslavija - rekao je Dodik.\nOn je naglasio da je srpski narod masovno stradao u 20. vijeku, od Prvog i Drugog svjetskog rata preko ratova tokom raspada bivše Јugoslavije.\n- Srpski narod je počišćen sa mnogih mjesta, u Drugom svjetskom ratu je nad srpskim narodom izvršen genocid. Ustaški logori od Јasenovca, Paga, Јadovnog do stradanja Srba u Kragujevcu, na sajmištu i mnogim drugim mjestima, govore da su Srbi bili meta tog rata i da je trebalo da budu eliminisani - naglasio je Dodik.\nOn je dodao da ništa bolja nije bila ni politika komunističke Јugoslavije prema Srbima.\n- Iz 1944. godine imate jedno Titovo naređenje koji je tražio da se, kada se uđe u Srbiju, pobiju svi domaćini i da se pokuša obračunati sa velikosrpskom idejom, što govori o tome da su Srbi bili u kontinuitetu izloženi raznim stradanjima - zaključio je Dodik.\n1099 glasova 45%


Audi A6 E-Tron Concept probija naslovnicu uoči salona u Šangaju – Danasnje\nHome/Automobili/Audi A6 E-Tron Concept probija naslovnicu uoči salona u Šangaju\nmacax April 17, 2021\n0 17,176 1 minut citanja\nGledate tanko prikriveni pregled kako treba da izgleda Audi A6 sledeće generacije.\nKao deo Audijevog rasporeda salona u Šangaju, A6 E-Tron Concept, kako je zvanično poznat, zauzeće mesto zajedno sa proizvodnim verzijama K4 E-Tron i K4 E-Tron Sportback SUV blizanaca.\nPreko noći su brojne međunarodne sajtove za automobile objavile prve slike koncepta u niskoj rezoluciji, uoči njegovog zvaničnog otkrivanja u ponedeljak.\nZvanični detalji oko koncepta A6 E-Tron za sada su još uvek nepoznati, mada izgleda da će proizvodna verzija biti izgrađena na vrhu nove električne platforme, nazvane PPE (za Premium Platform Electric), koja će činiti osnovu niza električnih modeli iz Audija i Porschea.\nU Audijevom trenutnom EV asortimanu, upravo najavljeni K4 E-Tron koristi namensku, mainstream orijentisanu električnu MEB arhitekturu, dok E-Tron GT deli svoju J1 šasiju sa Porsche Taicanom. Prvi Audijev električni automobil, E-Tron SUV koristi adaptaciju šasije MLB Evo sa unutrašnjim sagorevanjem.\nGlavna prednost strukture PPE je njegova veća prilagodljivost u poređenju sa J1, pružajući dizajnerima veću slobodu da rastežu ili smanjuju međuosovinsko rastojanje vozila i visinu kako bi odgovarali širem spektru modela.\nZa sada će se manja vozila svih marki Volksvagen grupe držati svojih MEB osnova, dok će J1 zauzimati sportskiju poziciju u okviru asortimana. Izgleda da će PPE biti rezervisan za premium srednje i velike limuzine i SUV-ove.\nSa konceptom A6 E-Tron, Audi je spojio tradicionalnije proporcije limuzine trenutnog A6 sa dužom, nižom, zašiljenijom krovnom linijom poput one iz serije A7.\nZajedno sa dinamičnijim profilom, Audi je A6 E-Tron Concept dao lice koje spaja zatvorenu rešetku sa jednim okvirom E-Tron GT sa novim tanjim farovima i kontinuiranim sjajnim crnim obrubima K4 E-Tron .\nZadnji deo ima zadnju svetlosnu ploču pune širine i crnu masku preko poklopca prtljažnika, i neobično je to što mali dodatak na svakoj četvrtinskoj ploči podseća na slične detalje sa trenutne Kia Stinger.\nSa bočnih strana Audi je pomoću rastuće linije praga i detalja crnog kontrasta proredio veći deo uglavnom ukrašenog profila. Oči privlače zadnje točkove dajući osećaj dinamičnosti, dok prednji i zadnji štitnici u kutijama prenose teme sa trenutnog A6, ali sa mnogo mekšim faktorima oblika.\nDetalji unutrašnjosti i potvrđeni podaci o pogonu i platformi neće biti poznati sve dok A6 E-Tron Concept zvanično ne bude objavljen na sajmu automobila u Šangaju u ponedeljak, 19. aprila.\nSlično tome, vreme za prelazak sa koncepta na proizvodnju takođe je nepoznato, ali s obzirom da je trenutni A6 tek ušao u proizvodnju 2018. godine, čini se da bi zamena mogla biti gurnuta u kraći vremenski okvir od Audijevog uobičajenog sedmogodišnjeg ciklusa.\nS obzirom na vrlo pripremljene forme A6 E-Tron koncepta, novi automobil bi se mogao pojaviti u narednih nekoliko godina kako Audi ubrzava svoje planove elektrifikacije.\nPripazite na CarAdvice za više detalja sa zvaničnog predstavljanja koncepta A6 E-Tron narednih dana, zajedno sa ostalim debijima i otkrićima iz hala salona u Šangaju.\nZašto saloni ostaju bez novih automobila\nBMV Motorrad lansira radikalni električni skuter Concept Definition CE 04


Opstina Pale | OTVORENA IZLOŽBA VOJNIH EKSPONATA I DOKUMENATA\nU foajeu Kulturnog centra Pale večeras je, povodom obilježavanja 9. januara – Dana Republike Srpske, otvorena izložba eksponata i dokumenata iz perioda stvaranja i razvoja Republike Srpske.\nNačelnik opštine Pale Boško Jugović rekao je novinarima da izložba ima višestruki značaj, jer je posvećena proslavi 9. januara – Dana Republike Srpske, te da su se mogle vidjeti uspomene na njeno stvaranje.\n“Definitivno je dogovoreno da će Muzej Republike Srpske biti na Palama i to je samo dio bogatog opusa koji treba da služi budućim generacijama na uvid, da oni znaju šta je to za šta su se borili njihovi očevi i djedovi”, rekao je Jugović.\n“Prvi put u istoriji srpski narod je sa ove strane pobijedio u ratu i kao pobijednici moramo poštovati datum stvaranja Srpske. Svi su mogli vidjeti dio odlikovanja, uniforme, materijale, fotografija i sve ono iz vremena kada se stvarala Republika, kao i dio dokumentacije koji je tada zabilježen na našem području”, ističe Vučićević i dodaje da su Pale rodno mjesto Republike Srpske.


Preminuo Alija Behmen, nekadašnji gradonačelnik Sarajeva - Grad Sarajevo\nAlija Behmen, bivši gradonačelnik Sarajeva, preminuo je sinoć u 78. godini u glavnom gradu BiH.\nBehmen je obavljao dužnog gradonačelnika u periodu od 2009. do 2013. godine. Bio je istaknuti javni radnik i politički funkcioner, a pozicija gradonačelnika bila je jedna od najodgovornijih koje je obavljao tokom svoje bogate karijere.\nRođen je 25. decembra 1940. godine u Splitu, odrastao u Mostaru, ali je njegov najznačajniji javni angažman vezan za Sarajevo. Godine 1969., diplomirao je na Ekonomskom fakultetu u Sarajevu, a 1974. godine odbranio magistarski rad iz oblasti marketinga. Na Ekonomskom fakultetu odbranio je doktorsku disertaciju iz oblasti modeliranja transportnih troškova i njihov utjecaj na reprodukciju i razvoj privrede.\nPo završetku fakulteta, radio je na Ekonomskom institutu u Sarajevu, a od maja 1970. godine, u ŽTO Sarajevo na odgovornim dužnostima tehnoloških i ekonomskih funkcija, te zamjenika predsjednika i predsjednika Poslovodnog odbora ŽTO-a Sarajevo. U periodu od 1978. do 1980. godine, bio je predsjednik PO Radne organizacije Interšped, kada je izabran za docenta na Fakultetu za saobraćaj i komunikacije, gdje je danas vanredni profesor.\nOd marta 2001. godine do kraja 2003. godine, Alija Behmen obavlja funkciju premijera Federacije Bosne i Hercegovine. Na općim izborima 1998. godine, kao kandidat SDP-a BiH, izabran je za poslanika u Skupštini Kantona Sarajevo i zamjenika predsjedavajućeg Doma naroda Parlamenta Federacije Bosne i Hercegovine.\nNa Općim izborima u BiH 2006. godine je izabran za poslanika u Predstavničkom domu Parlamenta Federacije Bosne i Hercegovine. U januaru 2009., prestao mu je poslanički mandat, kada je izabran na funkciju gradonačelnika Sarajeva.\nVrijeme ukopa i komemoracije će biti objavljeno naknadno.\n1. Avgusta 2018. in Vijesti\nDogradonačelnik Šarić primio delegacije FK Sarajevo i Atalanta Bergamo\nOdluka o izboru najpovoljnijeg ponuđača putem pregovaračkog postupka bez objave - Košenje trave na kosinama regulacije korita rijeke Miljacke od Vrbanja mosta do pješačkog mosta na Otoci


Sunitski poslanici napustili Parlament zbog kućnog pritvora Adnana al-Dulaimija\n02 decembar, 2007\nPolitički proces u Iraku ponovo je zapao u probleme kada je glavni sunitski blok napustio zasedanje Parlamenta u znak protesta zbog tretmana njihovog lidera. Glavni sunitski blok u iračkom Parlamentu napustio je današnju sednicu u znak protesta zbog, kako su to poslanici nazvali, kućnog pritvora njihovog lidera Adnana al-Dulaimija. Njegove pristalice tvrde da im je Dulaimi rekao da je zatvoren u svojoj kući. Iračke snage bezbednosti u petak su uhapsile nekoliko desetina ljudi, među kojima i Dulaimijevog sina, pošto su dva automobila puna eksploziva pronađena blizu Dulaimijeve kancelarije u Bagdadu.\nPortparol iračke Vlade za bezbednosni plan Bagdada, Kasam Ata, kaže da su snage bezbednosti privele 36 telohranitelja i Dulaimijevog sina, i da je istraga u toku.\nPoslanici Iračkog fronta za saglasnost rekli su da će se u Parlament vratiti tek kada i Dulaimiju bude dozvoljeno da se vrati, u čemu ga snage bezbednosti trenutno sprečavaju. Međutim, portparol Vlade Iraka Ali al-Dabah odbacuje te optužbe.\nOn kaže da Dulaimi nije u kućnom pritvoru i da su snage bezbednosti tamo da bi ga zaštitile. Portparol vlade dodao je da je Dulaimi dobar poslanik, ali je naglasio da bi bilo kakav eventualni proces protiv njega bio vođen po odredbama ustava.\nDulaimi je inače veliki kritičar šiitskog premijera Nurija al-Malikija, a njegova partija Irački front za saglasnost ima 44 poslanika u Parlamentu, koji broji 275 članova. SAD vrše pritisak na šiitsku Vladu da ostvari napredak u postizanju političkog pomirenja, i administracija predsednika Buša više puta je izrazila frustriranost zbog dosadašnjeg nedostatka progresa.\nU međuvremenu, prema informacijama iračke policije, najmanje 12 ljudi ubijeno je u napadu ekstremista, za koje se sumnja da pripadaju al-Kaidi, na jedno selo severno od Bagdada. Vlasti tvrde da je među žrtvama napada na selo Dvela, u nemirnoj pokrajini Dijala, bilo žena i dece, da su ekstremisti spalili nekoliko kuća i ranili najmanje deset osoba. Napad se podudario sa objavljivanjem novog izveštaja iračke Vlade, u kome se kaže da je broj civila stradalih u novembru 2007. pao na najniži mesečni nivo još od početka 2006.


Pojačana kontrola saobraćaja na Ibarskoj magistrali Pojačana kontrola saobraćaja na Ibarskoj magistrali – MOTOR blog\nMinistar saobraćaja u Vladi Republike Srbije Aleksandar Antić najavio je da će od danas početi sprovođenje rigoroznih mera kontrole saobraćaja na Ibarskoj magistrali i postavljanje dodatne signalizacije na putevima.\nAntić je u izjavi za novinare prilikom posete gradilištu petlje Orlovača na obilaznici oko Beograda precizirao da u Srbiji ima 180 crnih tačaka, a na Ibarskoj magistrali više od 15.\nOn je saopštio da je nakon prošlonedeljnih udesa na Ibarskoj magistrali, u kojima je poginulo više ljudi, sazvao hitan sastanak sa načelnikom Uprave saobraćajne policije Dragišom Simićem i vršiocem dužnosti generalnog direktora “Putevi Srbije” Zoranom Drobnjakom.\nTom prilikom je, kako je dodao, doneta odluka da se pojača kontrola brzine kod “crnih tačaka”, uvede više “presretača”, kao i kontrola saobraćaja iz vazduha, pri čemu će naročito noću na teritoriji čitave Srbije biti pojačana provera vozača alko-testom.\nMinistar je naveo podatak da u Srbiji ima više od 2.400 pružnih prelaza, od kojih je samo 500 zaštićeno rampama, i najavio da će resorno ministarstvo raditi i na ovom pitanju.\nDrobnjak je rekao da se po nalogu ministra saobraćaja priprema bolje označavanje dela autoputa i rešavanje problema naplatnih rampi kod skretanja za Novi Sad.\nIzgradnja druge faze petlje Orlovača i petlje Petlovo brdo finansira se iz sredstava Evropske investicione banke (EIB).\nPojačana kontrola saobraćaja na Ibarskoj magistrali was last modified: September 19th, 2013 by Goran Aničić\nIbarska magistralakontrola saobraćajasaobraćajna policija


Zamjena uređaja, koju je Milićević, uz prešutnu podršku Vlade FBiH, definirala, čisti je pragmatizam s ciljem resursnog pogodovanja firmama koje se bave ovim poslom, kaže Žuljević\nE. Halimić 07.10.2021\nAKTUELNO Parlamentarci u FBiH traže povlačenje spornog pravilnika: Kome se štima posao oko fiskalnih kasa!?\nKoja će kompanija dobiti unosan posao promjene fiskalnih kasa\nČengić: Prijeći na online\nDodao je da navodni izgovor vlasti o uvođenju QR koda i praćenja računa u realnom vremenu može proći samo kod nekoga ko ne zna šta je QR kod i ko nikada nije čuo za softversku fiskalizaciju.\n- Smatram da ovdje ima i elemenata krivičnog djela jer Poslovnik o radu Predstavničkog doma Parlamenta FBiH propisuje da se zaključkom mogu utvrđivati i obaveze Vlade FBiH i federalnih organa uprave u pogledu pripremanja zakona, drugih propisa i općih akata ili obavljanja drugih poslova iz njenog djelokruga. Upravo je jednim takvim zaključkom Parlament FBiH obavezao Vladu da pokrene pripremu softverske fiskalizacije - pojasnio je Čengić.\nPrema njegovim riječima, politička odluka ministrice finansija FBiH Jelke Milićević suprotna je zaključcima Parlamenta FBiH.\n- Od ovakve odluke imovinsku korist će imati kompanije koje se bave nabavkom, prodajom i servisiranjem fiskalnih kasa, na teret privrednika - kategoričan je Čengić.\nDelegat u Domu naroda Parlamenta FBiH Aner Žuljević (SDP) za „Avaz“ je kazao da je Milićević u javnoj argumentaciji odbrane svoje odluke praktično najveći zagovornik online fiskalizacije.\nŽuljević: Prešutna podrška\n- Sukcesivna zamjena fiskalnih uređaja, koju je Milićević, uz prešutnu podršku Vlade FBiH, definirala, čisti je pragmatizam s ciljem resursnog pogodovanja firmama koje rade s fiskalnim kasama - kazao je Žuljević.\nDodao je da suština fiskalizacije nije QR kod, kako Milićević naglašava, jer se radi o instrumentu kontrole u smislu provjere računa od kupaca, gdje država koristi zakonsku mogućnost i tehnologiju da od svih građana napravi svoje inspektore.\nČengić je dodao da se ne želi baviti nagađanjima te da zna da su na internet-stranici Porezne uprave FBiH navedene kompanije koje su registrirane za nabavku i servisiranje fiskalnih sistema.\n- To su „Config“ iz Mostara, „Tring“ iz Gračanice, „SK Tradeing“ iz Sarajeva, „Mikroelektronika“ iz Banje Luke, „Interlinea“ iz Sarajeva, „Digit RS COM“ iz Banje Luke, „ERP Consulting“ iz Sarajeva i kompanija „Kimtec“ iz Viteza - rekao je Čengić.\nMinistar Nermin Džindić u "Crvenoj olovci": Da smo slušali odluke "BH Gasa" Federacija bi ostala bez plina\n29.09.2021 u 17:20\nFederacija BiH Fiskalizacija Fiskalna kasa Irfan Čengić Aner Žuljević Jelka Miličević


Rusija - Novosti dana - 17.08.2020 | Sputnjik Srbija\nOdržan protest ispred ambasade Belorusije u Moskvi\nJoš jedna protestna akcija protiv rezultata predsedničkih izbora u Belorusiji održana je ispred zgrade ambasade Belorusije u Moskvi. Protest je prošeo bez incidenata, javio je dopisnik Sputnjika.\nPovećanje američkog vojnog prisustva u Poljskoj doprinosi eskalaciji tenzija na zapadnim granicama Rusije, izjavila je portparolka Ministarstva spoljnih poslova Rusije Marija Zaharova u vezi sa potpisivanjem sporazuma o povećanju vojnog prisustva SAD u Poljskoj.\nDva puta u istom danu: Ruski lovac zaštitio rusku granicu od stranih vojnih aviona\nDrugi put danas ruski lovac zaštitio je granicu Rusije od stranih vojnih aviona. Najpre se ruski lovac Su-27SM podigao u vazduh kako bi ispratio američki izvođački avion, a kasnije je Su-27 presreo dva američka i jedan britanski izviđački avion iznad Crnog mora, saopštio je Nacionalni centar za upravljanje odbranom Rusije.\nSirija, Libija: Putin razgovarao sa Erdoganom na više tema\nPredsednici Rusije i Turske, Vladimir Putin i Redžep Tajip Erdogan razgovarali su telefonom o situaciji u Siriji i Libiji, kao i o bilateralnim pitanjima, saopštila je pres-služba Kremlja.\nU Ministarstvo inostranih poslova Rusije pozvana je ambasadorka Holandije, gde joj je izražen protest zbog opreme za špijunažu koja je pronađena u službenom automobilu vojnog atašea Rusije u Hagu.\nNa vakcini protiv korone radili smo, ne pet meseci, već nekoliko decenija, rekao je zamenik direktora nacionalnog istraživačkog centra „Gamalej“ Denis Logunov u ekskluzivnom intervjuu za Sputnjik.\nBilans u Rusiji: Od početka pandemije skoro milion ljudi inficirano virusom korona\nBroj inficiranih Kovid-19 u Rusiji porastao je ta 4.892 osobe, saopštio je Operativni štab za borbu protiv širenja virusa korona.\nNovosibirski naučni Institut za virusologiju i biotehnologiju „Vektor“ započeo je drugu fazu testiranja vakcine protiv virusa korone, saopštila je novinarima u Novosibirsku šefica službe za fitosanitarni nadzor „Rospotrebnadzor“ Ana Popova.\nLavrov i Pompeo razgovarali o samitu o iranskom nuklearnom programu\nMinistar spoljnih poslova Rusije Sergej Lavrov u telefonskom razgovoru sa američkim državnim sekretarom Majkom Pompeom razgovarao o predlogu ruskog predsednika Vladimira Putina da se održi sastanak lidera „petorke“ Saveta bezbednosti UN, Nemačke i Irana, saopštilo je Ministarstvo spoljnih poslova Rusije.\nPredsednik Rusije Vladimir Putin ponovo je razgovarao sa predsednikom Belorusije Aleksandrom Lukašenkom, saopštio je Kremlj. Dva predsednika su izrazila spremnost da zajedno reaguju na pretnje koje dolaze spolja.\nMasovna vakcinacija od virusa korona u Rusiji počeće kroz mesec dana, nakon što bude proizvedena dovoljna količina vakcina, saoptštio je Sputnjiku direktor Instituta „Gamilej“ Aleksandar Gincburg.\nRusija: Ni na vidiku dogovor sa Amerikancima o strateškom naoružanju\nMoskva ne očekuje pozitivne rezultate od predstojećeg sastanka o strateškoj bezbednosti u Beču, saopštio je zamenik ministra inostranih poslova Rusije Sergej Rjabkov.\nU Rusiji broj zaraženih od virusa korona pao ispod 5.000 osoba\nBroj novih slučajeva Kovid-19 u Rusiji pao je ispod 5.000 osoba, saopštio je Operativni štab za borbi protiv širenja virusa korona.\nPritisak na Kinu: Amerika spremna da zaključi sporazum sa Rusijom o ofanzivnom naoružanju\nSAD bi mogle prihvatiti da zaključe sa Rusijom novi sporazum o nuklearnom strateškom naoružanju, iako smatraju Kinu pretnjom koju treba „hitno“ rešiti, izjavio je specijalni predstavnik SAD za kontrolu naoružanja Maršal Bilingsli.


NA OPTUŽENIČKOJ KLUPI: Kako izgleda politički progon na jugu Srbije – Gerila\nGerila > Politika > NA OPTUŽENIČKOJ KLUPI: Kako izgleda politički progon na jugu Srbije\nobjavljeno na Jul. 17, 2019 u 9:37 pm\nPROČITAJTE JOŠ: (VIDEO): DA LI ZA OVO SLUŽE NOVI KOMUNALNI MILICIONERI?!\nU toku izbornog dana za savete nacionalnih manjina, koji su u Vranju održani 4. novembra 2018. godine, došlo je do tuče narodnjaka i naprednjaka.\nPredstavnici Narodne stranke izjavili su tada da su ih napali članovi vladajuće partije. Đorđe Ristić i dalje tvrdi da su oni ti koji su napadnuti, a pokretanje predistražnog postupka protiv njih vidi kao progon opozicije.\nPokretanje predistražnog postupka protiv nas doživeli smo kao sraman čin političkog pritiska i progona zbog našeg opozicionog delovanja. U pitanju je klasična zamena teza gde se žrtve predstavljaju kao nasilnici, a nasilnici kao žrtve. Sve to sa ciljem našeg zastraživanja, odustanka od opoziocionog delovanja i kako bismo odustali od vođenja postupka koji smo pokrenuli krivičnim prijavama protiv pravih nasilnika – kaže Ristić.\nPavlovića i Ristića su, kako tvrde, prošle godine ispred stranačkih prostorija u Ulici Kneza Miloša “napala i brutalno pretukla četvorica aktivista vladajućeg SNS-a”.\nMi smo protiv njih 15. novembra podneli krivične prijave i očekujući 8 meseci da po tim prijavama Osnovno javno tužilaštvo pokrene postupak protiv njih, mi smo dobili poziv za saslušanje za 12. septembar ove godine, praktično u svojstvu osumnjičenih, za postupak za koji nismo ni znali da postoji – rekao je Ristić.\nPodsetimo, nakon saopštenja narodnjaka o napadu na njihove članove, reagovala je Gradska uprava Vranja tvrdnjom da su Pavlović i Ristić “bez ikakvog povoda vređali, psovali i provocirali predsednika i članove biračkog odbora”.\nPROČITAJTE JOŠ: “KOMUNALCIMA NOVA VOZILA ZA ČUVANJE VESIĆEVOG STANA”\nDo danas nije razjašnjeno ko je napao koga i kako je došlo do tuče iako su, prema svedočenjima aktera, kamere sa susedne zgrade snimile incident.\nPROČITAJTE JOŠ: BUJKE, TI LI SI: I KOPRIVICA OSTAO NA ČELU RTV-A IAKO MORA U PENZIJU!\nTagoviđorđe ristićdragan pavlovićnaprednjacinarodna strankasnssrpska napredna strankasuđenjetučatuča naprednjacivranje


Peskov: Putin će pričati sa Erdoganom i Rohanijem o napadu - Izazov\nRadio-televizija Srbije 16. septembra 2019. 10:00\nDmitrij Peskov najavio je novinarima da se razgovor lidera Rusije, Turske i Irana o napadu na Saudi Aramko "ne planira odvojeno", ali se razmena mišljenja tradicionalno tiče najrelevantnijih pitanja, pa da se može pretpostaviti da će o tom pitanju biti reči, prenosi Tas.\nTrojica lidera će se u ponedeljak okupiti u Turskoj kako bi razmotrili situaciju u Siriji.\nNa pitanje da li će Rusija pojačati proizvodnju nafte zbog napada na saudijske rafinerije, Peskov je odgovorio da treba sačekati i videti kako se stvari odvijaju.\n"Saudijska Arabija kaže da će obnoviti količinu proizvodnje uskoro. Zato sačekajmo da Saudijci to i učine dok temeljno pratimo kako se situacija na tržištu nafte dalje razvija", rekao je Peskov.\nIma dovoljno nafte širom sveta\nRuski ministar energetike Aleksandar Novak izjavio je da planira telefonski razgovor sa saudijskim kolegom u vezi sa napadima na saudijske naftne objekte kasnije u toku dana, prenosi Rojters.\nNa pitanje da li bi Rusija i dalje trebalo da u potpunosti smanji svoj izvoz nafte u skladu sa globalnim dogovorom, Novak je istakao da parametri globalnog dogovora o proizvodnji nafte nisu promenjeni.\n"Svako treba da ispuni svoje obaveze onako kako smo se dogovorili u Abu Dabiju", rekao je Novak novinarima.\nNovak je naglasio da u komercijalnim zalihama ima dovoljno nafte širom sveta kako bi se pokrio nedostatak snabdevanja iz Saudijske Arabije.\nJemenski pobunjenici Huti, koje podržava Iran, preuzeli su odgovornost za napad na postrojenje Saudi Aramko koji je paralizovao proizvodnju više od polovine globalnog dnevnog izvoza Saudijske Arabije i više od 5 odsto svetske dnevne proizvodnje sirove nafte.\nDveri pozivaju na društveni dijalog za prevazilaženje krize\nĐilas u pismu premijerki: Pominjete opoziciju samo kad vređate i…


Sreda, 9. 11. 2005.\nU dvanaestoj noći nereda zapaljeno više od 1.000 vozila\nPolicijski čas u Francuskoj\nPremijer De Vilpen odbacio je zahtev da se u suzbijanje nasilja uključi vojska\nPARIZ - Francuska vlada juče je odobrila uvođenje policijskog časa na područjima u kojima su neredi, izjavio je francuski ministar unutrašnjih poslova Nikola Sarkozi. Vlada je donela tu odluku na sastanku Saveta ministara juče pre podne, kojim je predsedavao predsednik Žak Širak.\nUkupno 1.173 vozila je zapaljeno, 330 osoba je privedeno, a četvorica policajac povređena su u noći između ponedeljka i utorka u više francuskih gradova. Premijer Dominik de Vilpen odbacio je zahteve da se u suzbijanje nasilja uključi vojska, ocenivši da "još nije dostignuta ta tačka", ali je najavio mobilizaciju još 1.500 rezervnih policajaca koji će biti upućeni u pogođena područja, povećavajući broj angažovanih snaga policije i žandarmerije na 9.500 pripadnika.\nŽirinovski: Kriva je CIA!\nRuski ultranacionalistički lider Vladimir Žirinovski, poznat po šokantnim izjavama, ocenio je nasilje u pariskim predgrađima kao zaveru specijalne američke službe. - Smatram da je reč o planiranoj akciji s učešćem specijalne američke službe koja želi da ojačanu Evropu baci na kolena i istovremeno uništi EU - rekao je on moskovskom radiju Eho i posavetovao francuske vlasti da proglase vanredno stanje i zatvore granice doseljenicima. - U Francuskoj maze strance, niko ne dira imigrante, ništa im se ne zamera, pa su shvatili da imaju moć, da ih se domaći boje i da mogu da pređu u napad - ocenio je on.\nEvropa, u kojoj imigranti poreklom iz islamskih zemalja čine značajnu etničku manjinu, opravdano strahuje da bi "francuski sindrom", kako evropska štampa naziva nasilje koje već skoro dve nedelje hara Francuskom, mogao da se proširi. Strah je tim opravdaniji što su se slučajevi nasilja, u kojem su protagonisti građani imigrantskog porekla, prekjuče i juče dogodili i u Berlinu, Bremenu, Briselu i Amsterdamu. U Briselu je prekjuče zapaljeno pet automobila.\nVrednosti Francuske Republike u nedelju je u intervjuu Radiju Evropa 1 i međunarodnoj TV na francuskom jeziku TV5 objasnio ministar rada Žan-Luj Borlo. - Francuska je pre više od tri decenije ustanovila veoma velikodušan sistem integracije u skladu s republikanskom devizom "sloboda, jednakost, bratstvo", u kojem je osnovni princip jednakost za sve - rekao je Borlo, dodajući da to znači jednako pravo svih kad je reč o besplatnom školovanju, socijalnom osiguranju i svim drugim blagodetima socijalne države. - Mislili smo da će sve ostalo doći samo od sebe, ali to se nije desilo - naglasio je francuski ministar.\nNije se desilo jer su imigranti arapskog porekla ostali zatvoreni u svoju veru i običaje i sve više se izolovali od ostatka društva. Uz to je došla i postepena getoizacija njihovih naselja, koja prstenasto okružuju sve veće gradove, a nekad lepa zdanja u kojima su se imigranti, voljom opštinskih vlasti, naselili, sve više su, iz nemara i neodržavanja, propadali da bi danas bili u zbilja jadnom stanju.\nRacijama protiv džihada\nIračani spaljivani belim fosforom


Banke neće menjati maksimalan iznos na čeku od 5.000 dinara\nIzvor\tTanjug\tmart 12, 2018\nIako je prošlo više od deset godina od poslednje promene limita na čeku, kada je "donja crta" sa 150, podignuta na 200 dinara, a iznos povećan sa tri na pet hiljada dinara, banke u Srbiji nemaju nameru da promene maksimalan iznos na čeku od 5.000 dinara.\n[yt_dropcap type="square" font="" size="14" color="#000" background="#fff" ] N [/yt_dropcap]amera Narodne banke Srbije (NBS) kao i bankarskog sektora u zemlji je da se ček pošalje u prošlost te da se poveća plaćanje karticama, što potvrđuju podaci da je iz godine u godinu sve manje onih koji ispisuju nekada jedno od najpopularnijh "platnih kartona". Od nekadašnjih zemalja SFRJ praksu limitiranih čekovi, po kojima banke garantuju isplatu, nastavila je jedino Srbija, dok su banke u svim bivšim republikama prestale da izdaju garantovane čekove. "Za sada nema nikakvih nagoveštaja ni inicijativa sa strane banaka za izmenu važećih limita", kažu za Tanjug u Udruženju banaka Srbije (UBS), koje propisuje visinu iznosa po jednom čeku. I maksimalni iznos pojedinačnog čeka za isplatu u gotovini kod drugih banaka i pošta i dalje će iznositi 3.000 dinara, dodaju u UBS. Od 2013. godine, među realizovanim čekovima najveći broj njih je korišćen za plaćanje roba i usluga, dok se neznatan broj, svega 0,25 procenata, u prošloj godini koristio za podizanje gotovine. Takođe, u proteklih pet godina broj realizovanih čekova je gotovo prepolovljen, a podaci NBS pokazuju da smo za godinu dana čekovima kupili robu i usluge u vrednosti od 34,65 milijardi dinara. Međutim, iako NBS "gura" Dinakard, čekovi se i dalje drže, što pokazuje da je prošle godine ispisano više od 7,7 miliona čekova. Statistika pokazuje trend smanjenja kako broja realizovanih čekova tako i ukupne vrednosti čekova tokom godina, a prosečna vrednost po jednom čeku u prošloj godini iznosila je oko 4.400 dinara, navode u NBS. Najbrojniji "potpisnici" čekova su i dalje radnici na minimalcu i prenzioneri sa najnižim primanjima, više od pola miliona njih, a kojima odlaganje plaćanja, nekada i do godinu dana, ostaje kao jedini način za planiranje tankog kućnog budžeta.\n« Odnos broja penzionera i zaposlenih u Srbiji za 2017. je 1:1,5 U Srbiji mesečna inflacija u februaru 0,3 odsto »


Tanjug 26. maja 2019. 21:08\nSARAJEVO – Lider Stranke demokratske akcije Bakir Izetbegović izjavio je danas da su izjave predsednika Srbije Aleksandra Vučića o BiH uglavnom korektne i da on nikada ne dovodi u pitanje teritorijalni integritet BiH, ali da suverenitet ne pominje i ničim se ne ograđuje od sve otvorenijih separatističkih izjava Milorada Dodika.\nIzetbegović je to rekao na svečanoj sednici GO SDA, povodom 29 godina od osnivanja stranke, navodeći da su Vučić i Dodik često „zajedno, nasmejani i zagrljeni“, prenosi Klix.\n„Čemu onda verovati – verbalnoj podršci teritorijalnom integritetu BiH, ili neverbalnoj i konkretnoj podršci čoveku koji taj integritet svakodnevno dovodi u pitanje? I Republika Srpska se militarizuje, mimo Ustava i zakona. Uvodi se rezervni sastav policije, nabavljaju se vojne puške za policiju, prave se vežbe zajedno sa srpskom policijom pri čemu se prelazi državna granica“, rekao je Izetbegović.\nIzetbegović je dodao i kako ministar odbrane Srbije Aleksandar Vulin daje izjave kako „RS nema vojsku, ali ima srpski narod“, kao i da Milorad Dodik crta neke nove karte Balkana, RS naziva „Zapadnom Srbijom“ i ne odustaje od „glorifikovanja Karadžića i drugih presuđenih ratnih zločinaca“.\n„Ne sankcioniše četnike koji pevaju pesme o tome kako će ponovo teći krvava Drina, prave četničke parkove po RS-u, podižu spomenike Draži Mihailoviću“, rekao je Izetbegović.\nOn je za Dodika rekao da se dolaskom na vlast postepeno pretvorio od socijaldemokrate u agresivnog nacionalistu, navodeći da već deceniju opstruira vitalno važne procese za zemlju i njene građane, poput procesa pomirenja, integraciju u EU, integraciju u NATO.\n„Postavlja se neizbežno pitanje: Gde su granice Dodikovih igara? Hoće li Dodik jednoga dana preći sa reči na dela, i zaista pokušati da dovrši ono što je Karadžić počeo pre 27 godina? I šta treba da bude naš odgovor na sve to?“, kazao je Izetbegović.\nGovoreći o Rusiji, on je rekao da je ta zemlja sve prisutnija u regionu i da sve pristrasnije staje na stranu Srba u Srbiji i BiH, ali i da SAD, uprkos politici koju vodi predsednik Donald Tramp, ne odustaje od uticaja na Balkanu.\nDunja Mijatović poziva vlasti BiH da zatvore kamp Vučjak\nKitarović pojasnila izjavu o pravosuđu\nVlada Crne Gore stopira izgradnju nekoliko MHE\nMilanović o Kolindi: Titov duh živi u njoj, kulja, dimi iz…


''Tigrice'' šampionski kroz Šabac -\n“Tigrice“ šampionski kroz Šabac\nRukometašice Radničkog startovale su pobedom u 2015. godini, pošto su u zaostalom meču 8. kola Super lige savladale u Šapcu ekipu Medicinara sa 41:34 (17:14).\nŠapčanke su se dobro držale i bile ravnopravan rival „Tigricama“ sve do finiša prvog poluvremena. U 24. minutu bilo je 11:11, da bi Radnički na poluvreme ipak otišao sa tri gola “viška“.\nU nastavku utakmice izabranice trenera Aleksandra Radosavljevića su pojačale ritam i vrlo brzo napravile razliku od 6-7 golova prednosti, koju su uspešno čuvale tokom drugog poluvremena i na kraju zasluženo slavile i nastavile niz nepobedivosti.\nKragujevčanke je do osme pobede u sezoni predvodila sjajna Anđela Janjušević, koja je večeras postigla 10 golova. Katarina Stepanović i Aleksandra Stanisavljević upisale su po pet pogodaka. Jovana Risović je i večeras bila sjajna sa 17 odbrana. Olivera Tošović je zabeležila 7 odbrana manje.\nU domaćem timu istakla se Marina Obućina sa 9 postignutih golova.\nRadnički se ovom pobedom vratio na vrh tabele i sada ima bod više od Minakva Vojvodine. Već u sredu, 21. januara, Radnički će od 19 časova u hali “Jezero“ dočekati Kikindu.\nPrethodna vest Kraj odmora za „Tigrice“, sutra sa Medicinarom\nNaredna vest Maksimalnim pristupom do novih bodova (sreda, 19h)


Rukometni klub PartizanSezona 2011/2012 Archives - Rukometni klub Partizan\nRevijalnom utakmicom Šampion MO SRL Srbije - Srbija (juniori) 33:33 i dodelom pehara i medalja crno-belima je spuštena zavesa na najuspešniju sezonu u istoriji kluba. Neposredno pre meča Predsednik Srđan Cekić je uručio prigodne nagrade trojici igrača koji su [...]\nU poslednjem kolu SRL Srbije 11/12. ,u "Šumicama" se odigrao "večiti derbi", ovaj put nije rezultatski ništa značio nijednoj ekipi, koji su domaći rešili u svoju korist 29:26 (15:12). Crno-beli su odlično otvorili meč sa 0:2, ali su to lako [...]\nSportski savez Beograda već tradicionalno dodeljuje nagrade za životno delo. Čast da ove godine budu laureati dobili su: Mihailo Obradović, proslavljeni trener, tvorac velikih igrača, u 2 navrata trener crno-belih koji je u drugom mandatu posle [...]\nSezona bez poraza na ”Banjici”\nU petposlednjem 29. kolu SRL Srbije, crno - beli su kao domaćini odigrali poslednju ovosezonsku utakmicu i zabeležili 14 pobedu, ukupno 25, ovaj put protiv Kolubare 35:27 (16:15). U utakmici bez imperativa oba trenera su [...]\n”Kruna” najuspešnije sezone\nDerbi 28. kola i celog prvenstva SRl Srbije ubedljivo je pripao crno-belima 33:24 (16:15). Tom pobedom tim iz Humske je stavio pečat na najuspešniju sezonu u istoriju kluba. Početak sezone je označen ulaskom u Ligu [...]\nU prostorijama kluba sportista Partizan najavljena je utakmica sezone! Direktor Blagojević, šef struke Brković i igrači Mandić i Maksić su izneli očekivanja pred najvažniji duel. U sezoni prepunoj uspeha u kojoj je već osvojen Super [...]\nU petak, 18.05.2012. godine od 13h, u Klubu sportista, Humska 1, održaće se konferencija za medije povodom utakmice između RK Partizan-RK Vojvodina. (more…) [...]\nKoristimo ovu priliku da se još jednom zahvalimo gradu Boru na odličnoj organizaciji završnice Kupa Srbije, i na odličnom gostoprimstvu! (more…) [...]\nU svom 14 finalu, u prepunoj hali u Boru vernih navijača, crno-beli su osvojili 10 trofej Kupa! Savladana je odlična ekipa Spartak Vojputa iz Subotice 23:22 (12:12). Subotičani su u prvom delu imali i +4 [...]


Mirjana Milićević, Author at Portal Pasaž - Stranica 53 od 67\nJedinstvo gostuje u Šumicama\nPosted: 25. novembra 2016. u 00:33 / Sport\nU sedmom kolu Winer Štediša lige za odbojkašica u petak 25 . novembra OK Jedinstvo gostuje u Šumicama gde od 19 časova igra utakmicu sa Crvenom Zvezdom. Posle neslavnog početka sezone, navijači se nadaju bar jednom pozitivnom ishodu utakmice, a iz ekipe Jedinstva obećavaju da će dati sve od sebe. Crvena Zvezda je peta na […]\nRepertoar bioskopa ART od 24. do 30. novembra\nPosted: 24. novembra 2016. u 10:13 / Najava, Umetnost\nSALA 2 OD 24. DO 30. NOVEMBRA u 19h – 2D cena ulaznice: 250,00 VAJANA/ Moana Žanr: animirani, avantura, 3D Trajanje: 114 min Reditelji: Ron Clements, John Musker Pre tri hiljade godina, najveći mornari sveta putovali su po širokom Pacifiku i otkrivali brojna ostrva Okeanije. Ali onda, skoro hiljadu godina, njihova putovanja su prestala, i […]\nDigitalizacija kulturnog, umetničkog i naučnog nasleđa\nPosted: 23. novembra 2016. u 03:55 / Press\nDržavni sekretar u Ministarstvu trgovine, turizma i telekomunikacija Tatjana Matić, saopštila je da će to Ministarstvo podržati uspostavlјanje nacionalnog centra za digitalizaciju kulturnog, naučnog i umetničkog nasleđa, pri Srpskoj akademiji nauka i umetnosti. Ona je najavila da će centar biti osnovan tokom sledeće godine i da će uklјučivati sve nadležne institucije sa cilјem trajnog čuvanja […]\n„O Rusima u Užicu“ dr Rada Poznanovića u užičkoj biblioteci: 23. novembar\nPosted: 23. novembra 2016. u 03:16 / Najava\nU Narodnoj biblioteci Užice u sredu 23. novembra od 18 časova održaće se repromocija knjiga dr Rada Poznanovića “O Rusima u Užicu” “Kroz repromociju ovih knjiga biće govora o ruskim emigrantima u Užicu, njihovom učešću u društvenom životu i izgradnji Užičkog kraja. Uporedo sa repromocijom knjiga dr Rada Poznanovića „Rusi među Erama“ i „Prugom preko […]\n„Sunđer Bob u školi“: radionice za osnovce u Naučnom klubu Užice\nPosted: 22. novembra 2016. u 01:22 / Društvo\nNaučni klub RCU, u saradnji sa Centrom za promociju nauke Beograd, organizuje radionice za učenike osnovnih škola u okviru projekta „Sunđer Bob u školi“. Radionice su planirane za učenike šestog razreda, jer se tada izučavaju osnove morfologije i sistematike životinja. Većina učenika ovog uzrasta odrasla je uz animirani film „Sunđer Bob Kockalone“ i poznati su […]\nSedma uzastopna pobeda stonotenisera „Jedinstva“\nPosted: 22. novembra 2016. u 01:12 / Sport\nSedmo kolo Druge lige Srbija- grupa Jug, održanom u Sokobanji u nedelju 20. novembra označio je novu pobedu za mušku stonotenisersku ekipu “Jedinstva” iz Užica. U ovom kolu užički stonoteniseri pobedili su ekipu “Ozrena” iz Sokobanje rezultatom 4:0. Za ekipu “Jedinstva” nastupili su: Komić Uroš, Pejak Đorđe i Zakić Žarko. Ekipa “Jedinstva” bila je favorit […]\nTri medalje za karatiste „Užica“ na prvenstvu uže Srbije\nPosted: 21. novembra 2016. u 09:38 / Sport\nNa prvenstvu uže Srbije za kadete , juniore i mlađe seniore, održanom u Čačku u nedelju 20. novembra, Karate klub Užice je učestvovao sa četiri takmičara u borbama koji su svom klubu doneli tri medalje. U konkurenciji mlađih seniorki do 61 kg Nataša Vlahović zauzela je treće mesto. U kategoriji mlađih seniora do 75 kg […]\nDrugo mesto ukupno i četrdest medalja za „Ajkule sa Đetinje“ na Čigota kup-u\nPosted: 20. novembra 2016. u 18:08 / Sport\nPlivački klub Ajkule sa Đetinje na 21. Međunarodnom Čigota kupu održanom 19. novembra zauzeo je drugo mesto u ukupnom plasmanu, a titulu najbolje plivačice ponela je Dunja Popović, članica ovog kluba. Dvadeset troje plivača Ajkula sa Đetinje donelo je svom klubu 40 medalja, a pored pojedinačnih uspeha, ženska štafeta 4 x 50 kraul osvojila je […]\nPančevke odnele bodove iz Užica\nPosted: 20. novembra 2016. u 00:13 / Sport\nU utakmici šestog kola Winer Štediša lige za odbojkašice , ekipa Jedinstva poražena je na domaćem terenu od Dinama iz Pančeva 0:3 (21:25, 23:25, 14:25). OK Jedinstvo : Kraković 4, Vojnić-Punčar 3, Stojković 9, Borčić 1, Tošić 2, Todorović, Vojinović 3, Ristivojević 8. Jedinstvo je, trenutno na pretposlednjem mestu na tabeli sa 3 boda. Izvor […]\nPosted: 19. novembra 2016. u 17:23 / Sport\nNa Gradskom stadionu u Užicu, Sloboda je u subotu 19. novembra u 15. kolu Prve lige Srbije, igrala nerešeno sa ekipom Bežanije. Rezultat 2: 2 doneo je podelu bodova, a nade Slobode posle golova Đerića u 19. i 40. minutu i 2:0 u prvom poluvremenu, istopila se golovima Perića u 47. i Vučetića u samoj […]


Objavljena Mapa puta za cirkularnu ekonomiju - poljoprivreda kao pokazni primer - Poljoprivredne vesti | Agroklub.rs\nIzmeđu ostalih sektora i poljoprivreda i hrana (viškovi hrane i otpad od hrane) izabrana je kao pokazni primer mogućnosti unapređenja privrednog sistema u odnosu na ekonomski i ekološki uticaj.\nMinistarstvo zaštite životne sredine je uz podršku UNDP projekta "Platforma cirkularne ekonomije za održivi razvoj u Srbiji", izradilo dokument pod nazivom Mapa puta za cirkularnu ekonomiju. Cilj Mape puta je se pokrene dijalog između donosioca odluka i predstavnika industrije, akademskog sektora i civilnog društva, u cilju podsticanja industrije na inovacije, povećanja tržišnih mogućnosti proizvodnje kroz cirkularne poslovne modele, kreiranja novih radnih mesta i unapređenja poslovanja, a uz očuvanje životne sredine.\nNamera ovog dokumenta je da se podstakne celo društvo na korenite promene u razmišljanju, kulturi i odnosu prema resursima. Mapa puta je urađena po uzoru na ovakvu vrstu dokumenata koje imaju zemlje EU, kao što su Slovenija, Finska, Holandija, Španija, Francuska, itd.\nŠansa u poljoprvredi\nUnapređenje poslovnih modela privrede i usklađivanje poslovanja sa principima cirkularne ekonomije u Republici Srbiji umnogome može da doprinese unapređenju konkurentosti nacionalnih kompanija i rešavanju socijalno-ekonomskih pitanja. U programu Vlade Republike Srbije od 2017. godine navedeno je da će se program razvoja zaštite životne sredine odvijati u skladu sa principima cirkularne ekonomije koji se odnose na infrastrukturne projekte, ističe se u Mapi, koju u celini možete preuzeti ispod teksta.\nMapa puta za Srbiju prikazuje različite pristupe razlozima za tranziciju ka cirkularnoj ekonomiji, kao i ekonomske modele i moguće načine za povećanje nacionalne produktivnosti kroz nove globalne trendove ekonomskog rasta koji vode ka smanjenju upotrebe prirodnih resursa i negativnog uticaja na životnu sredinu.\nU mapi se preporučuje izgradnja lanca vrednosti između prehrambene industrije i poljoprivrede - proizvođača sirovina (gazdinstva, zadruge, poljorivredna preduzeća), jačanje ekonomsko - tržišne povezanosti između dobavljača i proizvodjača u poljorivredi i drugim industrijama, odnosno proizvođača koji snabdevaju poljoprivredu, promocija organske proizvodnje za izvoz kao ekonomski potencijal Republike Srbije i drugo.\nMapa puta za cirkularnu ekonomiju Ministarstvo zaštite životne sredine Cirkularna ekonomija Poljoprivreda i hrana Viškovi hrane Otpad od hrane Ekonomski uticaj Ekološki uticaj


Pokreće se procedura smjene premijera KS Elmedina Konakovića – Haber.ba\nPokreće se procedura smjene premijera KS Elmedina Konakovića\nPredsjednik Kantonalnog odbora SDA Sarajevo Asim Sarajlić potvrdio je danas da će ova stranka pokrenuti proceduru smjene premijera Kantona Sarajevo (KS) Elmedina Konakovića koji je napustio SDA i sve stranačke funkcije.\nElmedin Konaković - Slobodna-Bosna.ba\nSudeći prema postojećem “raspoloženju” stranaka koje su zastupljene u Skupštini Kantona Sarajevo, postoji dovoljan broj glasova potreban za Konakovićevu smjenu. Za promjenu na čelu Vlade Kantona Sarajevo bi, pored zastupnika SDA, trebali glasati zastupnici SBB-a, SDP-a, BOSS-a, BPS-a, Demokratske fronte te nezavisni zastupnik Fahrudin Pecikoza, a izjašnjavanje je predviđeno za vanrednu sjednicu Skupštine Kantona Sarajevo, prenosi “Faktor“…\nUkoliko dođe do Konakovićeve smjene, njegovu dužnost bi u svojstvu vršioca dužnosti trebao preuzeti ministar finansija Jasmin Halebić.\nPredsjedništvo SDA danas bi trebalo razmatrati, između ostalog, i pitanja evropskog puta BiH, funkcionisanja vlasti na svim nivoima i odnosa unutar koalicije.\nNakon sjednice je zakazana konferencija za medije, na kojoj će se obratiti predsjednik SDA Bakir Izetbegović.\nTeme:Elmedin Konaković, izdvojeno, Kanton Sarajevo, Sarajevo, SDA, smjena


Mihajlovićeva: Život i ekonomija ne smeju da stanu, i kad je teško mora da se radi | Dunav Televizija\nNaslovna Vesti Ekonomija Mihajlovićeva: Život i ekonomija ne smeju da stanu, i kad je teško...\nMihajlovićeva: Život i ekonomija ne smeju da stanu, i kad je teško mora da se radi\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, obišla je danas zajedno sa gradonačelnikom Novog Sada Milošem Vučevićem i direktorom “Puteva Srbije” Zoranom Drobnjakom radove na rehabilitaciji državnog puta od petlje Bačka Topola do petlje Sirig.\nMihajlovićeva je ovom prilikom istakla da ekonomija i život ne mogu da stanu i da i kad je teško mora da se radi, te da je država tu da stvori uslove da svi koji mogu rade i da nam se Srbija razvija.\n“Od Beograda do Subotice rehabilituje se 65 km auto-puta, ova deonica najvećim delom je završena, do sredine avgusta biće gotovo i preostalih 10,5 km. Važno je da se putevi održavaju i da velika gradilišta rade”, rekla je ona.\nPotpredsednica Mihajlović dodala je da je vrednost sadašnjih i planiranih investicija u Vojvodini pet milijardi evra.\n“Pored modernizacije brze pruge Beograd-Budimpešta, radiće se Fruškogorski koridor. Sve je spremno, kredit je odobren, dokumentacija završena, država je dala garancije i nakon potpisivanja ugovora radovi mogu da krenu. Nismo zaboravili ni na saobraćajnicu Beograd – Zrenjanin – Novi Sad. Hvala gradonačelniku Vučeviću na sjajnoj saradnji, ovaj grad je primer za blagovremeno pripremljenu dokumentaciju za svaki projekat”, rekla je ona.\nMiloš Vučević izjavio je da je srećan koliko se radi u celoj Vojvodini i Srbiji, te da je važno da naša zemlja ima što bolje i bezbednije saobraćajnice, kako bismo spremno dočekali period posle epidemije.\n“Završetkom ove deonice dobijamo još atraktivniji prilaz Novom Sadu iz pravca Subotice i Mađarske. Čeka nas još zajedničkih investicija, jedna od njih je i kružna raskrsnica u gradu, što će omogućiti bolji protok saobraćaja i zaobilaženje centra grada za teretni saobraćaj. Sa kovidom 19 se borimo, ali ekonomija ne može da stane, život mora da teče”, rekao je Vučević.\nPrethodni tekstPotpisan ugovor sa Japanom o otklanjanju dvostrukog oporezivanja u odnosu na poreze na dohodak i sprečavanju poreske evazije i izbegavanja\nSledeći tekstKon: Popravlja se epidemiološka situacija u Beogradu\nRatarima 5.200 dinara po hektaru, a stočarima više para\nMarko Čadež: Inicijativa „mali Šengen“ već dala određene rezultate


Srpska reprezentacija sa čak 50 boraca u Sarajevu! – U Klinchu\nSrpska reprezentacija sa čak 50 boraca u Sarajevu!\nŽeljko Čačija Postavljeno 19/06/2018\nPosle Svetskog kupa u Budimpešti, srpski kik bokseri imaće novu proveru pred Svetsko prvenstvo u juniorskoj i prvenstvo Evrope u seniorskoj konkurenciji. Čak 50 boraca prijavljeno je za prvenstvo Balkana koje će se u disciplini lou kik održati u Sarajevu od 22. do 24. juna.\nSrpska selekcija je svetska velesila, pa je samim tim i dominantna na Balkanu, ali se očekuje veliki vroj takmičara i jaka konkurencija. To takmičenje poslužiće selektoru Nevenu Donduru i trenerima reprezentacije da odaberu najbolje borce koji će Srbiju predstavljati na dva velika takmičenja.\nLepa vest je da će se selekciji Srbije kao novi trener pridružiti bivši reprezentativac Srbije, Aleksandar Topić, kao i ta da se u reprezentaciju, posle povrede vraća, najbolji srpski kik bokser, Aleksandar Konovalov, koji će se prvi put takmičiti u novoj težinskoj kategoriji do 67 kilograma.\nSPISAK REPREZENTACIJE -PRVENSTVO BALKANSKO – Sarajevo 2018.


Lukač: Policija sposobna da zaštiti predsjednika – mojKontakt portal – Radio Televizija Kontakt\nLukač: Policija sposobna da zaštiti predsjednika\nOn ocjenjuje da je izjava bošnjačkog člana Predsjedništva BiH Bakira Izetbegovića da bi predsjednik Srpske mogao završiti kao Muamer Gadafi ili Sadam Husein – “neprimjerena i da nema veze sa stvarnošću”.\n“Mislim da je Bakir Izetbegović napravio `autogol` poredeći predsjednika Dodika i Gadafija, koji je završio na jedan brutalan način. Siguran sam da se to, ni u kom slučaju, ne može desiti predsjedniku Republike Srpske. Pokušaj unošenja takvog straha među srpski narod je apsolutno neprimjeren i sigurno neće proći”, navodi Lukač.\nOn ocjenjuje da je saradnja MUP-a Srpske sa ostalim bezbjednosnim agencijama u BiH “na zadovoljavajućem nivou”, te da “ne može da izdvoji biko koga posebno s kim MUP Srpske nema apsolutno nikakvu saradnju”. Lukač navodi da sve agencije u BiH moraju da sarađuju, pogotovo kada je riječ o borbi protiv terorizma, i upozorava da se u Federaciji BiH širi pokret koji je svuda u svijetu i Evropi participiran kao teroristički.\n“Ukoliko se zajednički na tome ne bude radilo, BiH može imati mnogo većih problema sa pripadnicima vehabijskog pokreta koji su uglavnom bili izvršioci terorističkih akata. Već postoje podaci da se više od sto ljudi vratilo sa sirijskog ratišta u BiH. Riječ je upravo o pripadnicima vehabijskog pokreta koji su regrutovani u BiH u raznim paradžematima”, precizira Lukač za Srnu.\nOn naglašava da je borba protiv terorizma stalan proces u kojem MUP Srpske najviše sarađuje sa SAD, čiji su instruktori u kontinuitetu prisutni sa specijalnim jedinicama MUP-a Srpske.\n“Ubuduće ćemo u taj proces mnogo više staviti naše jedinice za podršku i sigurno da možemo da se nosimo sa svim terorističkim aktivnostima i onim grupama koje bi pokušale neke terorističke akte na teritoriji Republike Srpske”, naglašava Lukač.\nOn napominje da je terorizam specifičan po tome da se napadi vrše iznenada i na mjestu koje je najmanje očekivano.\n“Ne mogu da kažem da je bilo ko na svijetu sposoban da ih preduhitri u namjeri da nešto urade, ali moraju da budu sigurni da ćemo reagovati veoma brzo na to i uzvratiti mnogo većom snagom nego što očekuju”, poručuuje Lukač.\nMinistar navodi da policija Republike Srpske radi na svom opremanju, posebno Specijalne jedinice i jedinice za podršku, koje su u ovoj godini opremljenje najsavremenijom opremom i oružjem. On podsjeća da je MUP Srpske u zadnje dvije godine pretrpio mnoge promjene u organizacionom i kadrovskom smislu, da radi na tome da sve segmente kadrovski i organizaciono ojača i da će imati ljude koji će u svakom momentu moći da odgovore svakom zadatku policijskog posla.\n“Nije u pitanju samo borba protiv terorizma nego i organizovanog kriminala, trgovine drogom, oružjem i ljudima. Specijalizujemo ljude takozvane različite oblasti i u tom smislu smo i pravili i Upravu za borbu protiv terorizma i sada novu Upravu za organizovani i teški kriminalitet”, naglašava Lukač.\nU kontekstu bezbjednosne situacije i predstojećih lokalnih izbora, Lukač apeluje da građani Srpske svoje pravo glasa na predstojećim izborima iskoriste na korektan način bez ugrožavanja bilo koga drugog. Čestitajući svim građanima Srpske na njihovom držanju prilikom referenduma o Danu Republike, Lukač je izrazio nadu da će tako biti i prilikom izbora.\n“Sa zadovoljstvom mogu da konstatujem da je referendum prošao bez ijednog incidenta i to je uspjeh ne samo policije nego i svih naših građana koji su imali dovoljno svijesti da se ne dogodi nijedan incident koji bi mogao narušiti stanje bezbjednosti u Republici Srpskoj, a možda i u čitavoj BiH”, zaključuje Lukač.\nSve što treba da znate o Lokalnim izborima 2016


NATO jača prisustvo u Crnom moru: Američki lovci F-15 stigli u Rumuniju - 16.12.2021, Sputnik Srbija\nNATO jača prisustvo u Crnom moru: Američki lovci F-15 stigli u Rumuniju\nAmerički lovci F-15 stigli su u Rumuniju kako bi se ojačalo prisustvo NATO u regionu Crnog mora. 16.12.2021, Sputnik Srbija\nAmerički lovci će zajedno sa italijanskim avionima „Jurofajter“ i rumunskim izvoditi letove d 18-22. decembra.Ruski ministar odbrane Sergej Šojgu krajem novembra je ukazao na aktiviranje zemalja NATO-a u blizini ruskih granica. On je naglasio da je Moskva u takvim uslovima prinuđena da održava borbenu gotovost svojih nuklearnih snaga i razvija potencijal nenuklearnih snaga za obuzdavanje.\nsvet, nato, crno more, borbeni avioni, vojska i naoružanje\n07:45 16.12.2021 (Osveženo: 07:47 16.12.2021)\n© Sputnik / Evgeniй Biяtov / Uđi u foto-galeriju„Jačanje prisustva NATO u Crnom moru“: Američki lovci F-15 stigli u Rumuniju\nAmerički lovci F-15 stigli su u Rumuniju kako bi se ojačalo prisustvo NATO u regionu Crnog mora.\n„Američki lovci F-15 sleteli su u vazdušnu bazu u gradu Kimpija Turziji u Rumuniji. Italijanske, rumunske i američke snage će izvoditi zajedničke letove u cilju zaštite vazdušnog prostora saveznika u NATO. Cilj ovog planiranog razmeštanja je obezbeđivanje prisustva saveznika u regionu Crnog mora“, navodi se u saopštenju Alijanse.\nAmerički lovci će zajedno sa italijanskim avionima „Jurofajter“ i rumunskim izvoditi letove d 18-22. decembra.\nRuski ministar odbrane Sergej Šojgu krajem novembra je ukazao na aktiviranje zemalja NATO-a u blizini ruskih granica. On je naglasio da je Moskva u takvim uslovima prinuđena da održava borbenu gotovost svojih nuklearnih snaga i razvija potencijal nenuklearnih snaga za obuzdavanje.\n30 Novembar 2021, 21:49


„Tajm“: Haradinaj među pet najtraženijih geopolitičkih begunaca - Sputnjik Srbija\n00:55 19 Jul 2019\n07:37 31.01.2018 (osveženo 07:40 31.01.2018) Preuzmite kraći link\nAmerički magazin „Tajm“ objavio je listu pet najtraženijih geopolitičkih begunaca u 2018, na kojoj se nalazi i kosovski premijer Ramuš Haradinaj.\n„Tajm“ piše kako je Haradinaj postao poznat krajem devedesetih godina prošlog veka, tokom konflikta na Kosovu.\n„Kao komandant OVK bio je optužen da je rukovodio mučenjima i ubijanjima Srba, ali ga je, s obzirom na nedostatak dokaza, sud UN oslobodio 2008. kao i 2012“, piše američki magazin.\nTo, kako se navodi, nije bilo dovoljno dobro za Srbiju koja odbija da prizna Kosovo i želi da Haradinaj bude izručen kako bi se našao pred licem pravde na srpskom sudu.\n„Tajm“ podseća da Haradinaj nije suočen sa pravnim izazovima samo u Srbiji. „Kosovski parlament je 2015. odlučio da formira specijalni sud sa sedištem u Holandiji, ali koji deluje po kosovskim zakonima, što se u velikoj meri smatra instrumentom koji će pomoći stabilizaciji balkanske geopolitike“.\n„Samo sada, kada bi trebalo da optužnice budu objavljene, Haradinaj i ostali članovi kosovske političke elite traže načine da ometu istragu“, navodi list na svom portalu.\nSAD i EU, koje su predvodile NATO bombardovanje Slobodana Miloševića i Srbije 1999, ljute su zato što Kosovo prkosi zapadnim normama i vrednostima. Možda Haradinaj i njegovi saveznici na Kosovu misle da je Kosovo suviše malo da bi geopolitičkim silama bilo stalo do njih, ali realnost je da, ako žele da sačuvaju mir, one ne mogu sebi da dopuste takvo ponašanje, navodi „Tajm“.\nPored Haradinaja, na „Tajmovoj“ listi najtraženijih geopolitičkih begunaca našli su se i svrgnuti katalonski lider Karles Pudždemon, osnivač Vikiliksa Džulijan Asanž, imam Fetulah Gulen, koji živi u SAD i čije izručenje traži Turska, kao i bivši gruzijski predsednik Mihail Sakašvili, koji politički deluje u Ukrajini.\nTajm, begunac, Haradinaj, Srbija


“Tesla” otpušta više od 3.000 radnika: “Težnja ka profitabilnosti i smanjenju broja radnika bila je teška odluka” – Haber.ba\n“Tesla” otpušta više od 3.000 radnika: “Težnja ka profitabilnosti i smanjenju broja radnika bila je teška odluka”\nIzvršni direktor kompanije “Tesla”, Elon Musk, najavio je u utorak da će kompanija otpustiti devet posto radnika.\nKompanija "Tesla" - Reuters\nDionice “Tesle” porasle su za 3,2 posto nakon vijesti o otpuštanju, a cijene na berzi su se zatvorile sa 342,77 dolara, javlja Anadolu Agency.\n“Donijeli smo ove odluke procjenom specifičnih vještina i sposobnosti svakog pojedinca u kompaniji”, napisao je Musk u elektronskoj pošti koju su dobili svi zaposleni u “Tesli”.\nRanije u junu, “Tesla” je na skupštini vlasnika dionica rekao da je proizvodnja modela 3 dostigla 3.500 automobila nedjeljno. Kompanija želi do kraja juna povećati proizvodnju na 6.000 sedmično kako bi pokrila gubitke na svakom proizvedenom automobilu.\nMusk je rekao da je težnja ka profitabilnosti, a samim tim i smanjenju broja radnih mjesta, bila teška odluka struktura koje upravljanju “Teslom”.\n“S obzirom na to da Tesla nikada nije ostvario godišnju dobit u skoro 15 godina postojanja, profit očigledno nije ono što nas motiviše”, nastavio je Musk i dodao:\n“Ono što nas pokreće je naša misija da ubrzamo tranziciju ljudi na održivu, čistu energiju, ali mi nikada nećemo ostvariti tu misiju, osim ako na kraju ne pokažemo da možemo biti profitabilni”.\n“Tesla” je američka automobilistička kompanija sa sjedištem u Palo Altu, u saveznoj državi Kaliforniji koja proizvodi automobile na električni pogon. Kompanija Tesla ukupno zapošljava oko 37.000 ljudi.\nTeme:otpuštanje, radnici, Tesla\n“Kada blejite u šund, nemojte očekivati da vam djeca upišu Sorbonu”: Rambo Amadeus poklopio sve neodgovorne roditelje\n“Kada vas djeca vide da blejite u televizor i gledate šund sadržaj, nemojte očekivati...\nZaharova: “Washington namjerno provocira Teheran”\nVashington provocira Teheran kako bi Iran strogo odgovorio, čime SAD pokušavaju da pronađu razlog...\nHoroskop otkriva koja 3 znaka će biti najsrećnija dok je Sunce u znaku Blizanaca!


Cilj povećanje ulaganja u obnovljive izvore energije\nPotpredsednica Vlade Republike Srbije i ministarka rudarstva i energetike Zorana Mihajlović izjavila je danas da je cilj Srbije da ima više ulaganja u sve vidove obnovljivih izvora energije, kako bi do 2040. godine najmanje 40 odsto energije dolazilo iz tih izvora.\nMihajlović, koja je danas obišla vetroelektranu „Kovačica“, koja je puštena u rad 2019. godine, istakla je da je taj cilj realan u odnosu na potencijal Srbije u oblasti obnovljivih izvora energije, legislativu, spremnost države da stvori dobre uslove za poslovanje, kao i zainteresovanost investitora.\nOna je naglasila da je 2021. godina velikih promena u oblasti energetike i da se u njoj određuje pravac kojim će srpska energetika ići narednih nekoliko desetina godina.\nPrema njenim rečima, ova vetroelektrana je simbol zelene energije, klimatski neutralnog razvoja, novih tehnologija i onoga kako vidimo budući razvoj Srbije.\nTakođe, dobra vest je nastavak ove investicije i izgradnja još jednog vetroparka „Pupin“, za koji je izdata energetska dozvola, navela je ona, podsetivši na to da je od 2014. godine izgrađeno osam vetroelektrana ukupne snage približno 400 megavata.\nPotpredsednica Vlade je ukazala na to da su u izgradnji još dve, čime će ukupan kapacitet elektrana koje koriste energiju vetra biti približno 600 megavata.\nŽelimo da imamo više investicija i u ostale vidove obnovljivih izvora energije, kao što je solarna ili geotermalna energija i verujem da ćemo sa novim zakonima koje smo pripremili, što će ubrzati sve procedure i uvesti elektronsko izdavanje svih dozvola, to i ostvariti, naglasila je Mihajlović.\nOna je uputila poziv svim investitorima da ulažu u obnovljive izvore energije kako bismo imali i više zelene energije i život u zdravijoj životnoj sredini.\nPotpredsednica Vlade je tom prilikom pozvala i sve građane da se vakcinišu protiv koronavirusa kako bi se sačuvalo zdravlje ljudi i život što pre vratio u uslove koji su bili pre pandemije.\nPrema njenim rečima, zdravstvena bezbednost je danas glavni zadatak države i mnogo toga su i Vlada i predsednik Srbije uradili da obezbede vakcine kako bismo se što pre izborili sa epidemijom.\nDirektor vetroelektrane „Kovačica“ Miloš Colić rekao je da se ovde proizvodi električna energija koja snabdeva približno 68.000 domaćinstava, kao i da se planira proširenje vetroparka kroz novi projekat vetroelektrane „Pupin“.\nColić je naveo da je nedavno osnovano i udruženje proizvođača energije iz obnovljivih izvora, čiji je cilj dalji razvoj ove oblasti.\nAmbasador Izraela Jahen Vilan ukazao je na to da njegova zemlja poklanja veliku pažnju prijateljskim odnosima sa Srbijom, pri čemu je izrazio nadu da će biti još više projekata izraelskih kompanija u oblasti obnovljivih izvora energije u Srbiji.\nDirektorka EMS-a Jelena Matejić rekla je da je ovaj projekat bio pionirski i za investitora i za to preduzeće i da je pre dve godine ova elektrana uspešno priključena na prenosni sistem.\nOgroman posao je i dalje pred nama jer investitor planira da udvostruči kapacitete vetroparka, a u EMS-u će imati partnera i za nastavak ulaganja, poručila je Matejić.\nVetroelektrana „Kovačica“, koju je izgradila izraelska kompanija „Enlight renewable energy“ ima instalisanu snagu 104,5 megavata, sa ukupno 38 vetrogeneratora, a vrednost investicije iznosila je 189 miliona evra.\nNajavljena zabrana gradnje hidroelektrana u zaštićenim područjima\nKovačica, 18. mart 2021.\nPotpredsednica Vlade Republike Srbije i ministarka rudarstva i energetike Zorana Mihajlović najavila je danas da će novi zakon o obnovljivim izvorima energije zabraniti izgradnju svih hidroelektrana u zaštićenim područjima.\nMihajlović, koja je posetila vetropark „Kovačica“, rekla je da je pitanje mini-hidroelektrana možda trebalo da bude rešeno kroz drugi zakon, u nadležnosti jednog drugog ministarstva, ali da je, imajući u vidu da se ova tema tiče i obnovljivih izvora energije, rešeno da se uredi kroz novi zakon o obnovljivim izvorima.\nU zonama zaštite, bez obzira na to da li je prva, druga ili treća, neće biti moguća izgradnja hidroelektrane bilo kog tipa ili snage – male, male derivacione ili velike, poručila je potpredsednica Vlade.\nOna je objasnila da je, kao što već postoje velike hidroelektrane u parkovima prirode, kao što je Đerdap, nacrtom zakonoma predviđeno da samo na osnovu odluke Vlade može da se razmatra izgradnja hidroelektrane u ovim zonama, ako to predstavlja nacionalni interes.


Kolegijum Skupštine CG: "Potrebno odgoditi lokalne izbore u Tivtu" - Radio Tivat\n20 мар Kolegijum Skupštine CG: „Potrebno odgoditi lokalne izbore u Tivtu“\nPosted at 18:29h in Politika\tby\tDragan Popadic\nČlanovi Kolegijuma predsjednika Skupštine Crne Gore su saglasni da je, zbog postojećih okolnosti, potrebno odgoditi lokalne izbore u Tivtu.\nKako navode, na danas održanom Kolegijumu predsjednika Skupštine Crne Gore kojim je predsjedavao Ivan Brajović, pozdravljen je dosadašnji rad i set preduzetih mjera Nacionalnog koordinacionog tijela za zarazne bolesti, Ministarstva zdravlja i Instituta za javno zdravlje.\n„Kolegijum predsjednika je zaključio da je koordinisani politički odgovor, uz permanentnu saradnju Skupštine i Vlade, od presudnog značaja za ublažavanje očekivanih društveno-ekonomskih posljedica. Zaključeno je takođe da pravovremeno suočavanje sa trenutnim izazovima, kao i odgovornost, solidarnost i međusobno povjerenje,djeluju podsticajno na kontrolu situacije i brzi oporavak našeg društva“, navode u saopštenju.\nDogovoreno je, kako navode, da se za petak, 27. marta zakaže sjednica Kolegijuma predsjednika sa resornim potpredsjednikom i ministrima zdravlja, ekonomije, finansija, rada i socijalnog staranja u Vladi Crne Gore, s ciljem analize akutuelne situacije i do sada preduzetih mjera, kao i definisanja budućih aktivnosti, poštujući Ustav i pravni poredak Crne Gore.\n„Imajući u vidu procjenu epidemiološke situacije i preporuke nadležnih državnih organa, dogovoreno je da Skupština Crne Gore nastavi sa daljim sprovođenjem mjera predostrožnosti vezano za planirane zakonodavne aktivnosti i sastanke radnih tijela, kao odgovor na koronavirus COVID-19“, dodaju u saopštenju.\nČlanovi Kolegijuma predsjednika kojeg čine predstavnici poslaničkih klubova, saglasili su se o potrebi pružanja doprinosa daljoj stabilnosti i očuvanju javnog zdravlja, kako od strane nadležnih institucija i političkih partija, tako i ličnim primjerom svakog od izabranih predstavnika građana u Skupštini Crne Gore.\n„Ovo je usaglašeno saopštenje svih članova Kolegijuma, osim predstavnika DF“, zaključili su u saopštenju.


Vučić: Za sigurnu budućnost naše dece potrebni su nam prijatelji - BIGportal.ba\nVučić: Za sigurnu budućnost naše dece potrebni su nam prijatelji\nMaj 3, 2019 065\nVažno je postati deo EU, ali je važnije, preživeti i obezbediti sigurnu budućnost za našu decu, a za to su nam potrebni prijatelji, istakao je Aleksandar Vučić.\nPredsednik Vučić, u autorskom tekstu za “Kurir”, smatra da, bez obzira na narastajuću snagu Kine i Rusije, ogromnu snagu Amerike, moramo da razumemo da bez Nemaca i Francuza, ali i Italijana i drugih Evropljana, nećemo moći da rešimo ni jedan od svojih problema u budućnosti.\nPoručuje da što pre zajedno sa Evropom, ali i drugim svetskim silama i međusobno, počnemo, hladnih i čistih glava, da radimo na rešavanju, a ne raspirivanju problema, to ćemo pre postati i evropska stvarnost i sadašnjost, a ne tek njen davno zaboravljeni mit.\n“Važno je postati deo EU, ali je važnije, najpre preživeti, a zatim obezbediti sigurnu budućnost za našu decu, bez obzira na sve formalne okvire u kojima ćemo da se krećemo. Ništa od toga ne možemo sami, zato su nam potrebni prijatelji”, naglasio je predsednik Vučić.\nPodsetivši na posetu Pekingu, predsednik Srbije je ukazao da je Kina vodeća sila sveta u oblasti veštačke inteligencije, industrijske robotike, a da Evropa teško da može da smanji zaostatak u modernim tehnologijama u odnosu na azijskog džina, i smatra da je pozicioniranje Srbije kao pouzdanog partnera i iskrenog prijatelja Kine od suštinskog značaja za budućnost Srbije. Istovremeno napominje da nikako ne smemo da “napravimo grešku i potcenimo značaj i ulogu Evrope”.\nPeking nam je doneo bolje vesti i od onih kojima smo se nadali, konstatuje predsednik Srbije, ali i dodaje da su zato pripreme za Berlin bile teške, a očekivanja mala.\nPredsednik Vučić je ukazao da postoje prilike koje ne treba propustiti, potput sastanka u Berlinu koji je, kako je naglasio tačka sa koje se određuje da li će nam sledeće godine prolaziti u gigabajtima, ili u mitovima – brzo, ili užasno sporo, u razvoju, ili u svađi i podelama, u razumevanju, ili zbunjenosti.\n“Deo Balkana to, očigledno, nije shvatio. Zvizdić, Haradinaj, Tači, potcenili su Evropu, Merkelovu i Makrona, na način na koji to nije urađeno još od čuvenog mita u kojem je ona devojčurak koju otima i siluje Zevs”, slikovito se izrazio predsednik Vučić.\nPredsednik Srbije poručuje da je Evropa prerasla mit i odavno se odmakla od Balkana na kojem je mit nastao.\n“Zato je i zajednički pokušaj, koji su Merkel i Makron pokrenuli, da se ova dva prostora spoje, kroz dijalog, razumevanje i kompromis, i toliko važan”, istakao je predsednik Vučić.\nNaveo je da su Haradinaj, Tači i Denisa Zvizdić, umesto racija, pokazali emociju koja je usmerena ka Srbiji kao “dežurnom krivcu”.\n“Naš odgovor u budućnosti mora da bude nedvosmislen. Složan i jedinstven srpski nastup u jačanju poverenja prema komšijama, ali i snaženju sopstvene pozicije, pre svega, ekonomske, bližeg političkog i kulturnog povezivanja uz očuvanje našeg jezika i ćiriličkog pisma”, poručio je predsednik Vučić.\nPredsednik Srbije navodi i da je insistiranje Haradinaja i Tačija, na priznanju Kosova i odbijanje čak i pomisli da se sumanute takse ukinu, bilo na nivou ne politike, nego stadiona, na kojem “neko urlanjem pokušava da promeni rezultat na semaforu”.\nNaveo je i da su “najveći evropski političari doživeli da se najmanji evropski političari, naročito oni iz Prištine, ponašaju prema njima uz prezir i sa pozicija neke zamišljene sile”, ističući da Srbija u tome nije učestvovala.\nPijačarska politika Milorada Dodika\nRekord karijere Bogdana Bogdanovića, Džejms ispisao istoriju, užasan “debi” Mela!


Vreme 872 - Ciji si ti, mali: Dva pasosa u dzepu\nU džepu crnogorskog građanina ne šuškaju novčanice, ali mogli bi pasoši. Za šuškanje putnih isprava, najverovatnije, pobrinuće se Beograd koji, smatra Podgorica, nikako da ostavi Crnu Goru na miru\nIZJAŠNJAVANJE: Govor tela\nIako nedozvoljeno posjedovanje drugog državljanstva nije novost u najmlađoj državi, mogućnost da ovdašnji Srbi dobiju srbijansko, isprovocirala je političku zainteresovanost za ovu temu, a ujedno i pokazala kako ni nakon referenduma nije kraj srpsko-crnogorskom razdruživanju.\nDa Crna Gora, ipak, u nečemu može i prva da bude, govori zalaganje Srpske liste koja je, ističe njen poslanik Dobrilo Dedeić, prva politička struktura koja zastupa interese srpskog naroda u nekoj od novouspostavljenih država bivše Jugoslavije. Njihova je zamisao da Srbi van Srbije dobiju državljanstvo "matice", u čemu su ih, podvlači, pored značajnog dijela beogradskih političkih krugova, podržale zvanične vlasti Republike Srpske, kao i predstavnici srpskog naroda u Makedoniji.\n"Zahvalni smo, između ostalih, i ministru Draganu Jočiću i Demokratskoj stranci Srbije, kao i kompletnoj vladi premijera Vojislava Koštunice koja je dala zeleno svjetlo za prihvatanje zahtjeva iz peticije koju je u Crnoj Gori potpisalo oko osamdeset hiljada Srba", ističe za "Vreme" Dedeić.\n"Duboko cijenimo činjenice da je Srbija država srpskog naroda i da se nije odrekla tradicionalnog nacionalnog identiteta", a po Dedeiću to znači "da ona u ovom trenutku ima sve atribute koji potvrđuju da se ponaša kao matica u odnosu na Srbe koji su ostali van njenih granica disolucijom bivše SFRJ."\nPraktičnu korist nakon izmjene postojećeg zakona, ubijeđen je Dedeić, imaće Srbi u Sloveniji i njihovi sunarodnici koji žive u "današnjoj" Hrvatskoj.\nDISKRIMINACIJA: Svekolika srpska korist, ipak, ne odgovara baš svima u Crnoj Gori. Dvojno državljanstvo nije na liniji crnogorskih državnih interesa, a ukoliko Srbija povuče taj potez, smatraju u Socijaldemokratskoj partiji, odlučiće se za diskriminaciju po nacionalnoj osnovi. Takav je stav, ističe njen portparol Raško Konjević, suprotan evropskim standardima i Konvenciji o državljanstvu Savjeta Evrope, a iznad svega ne odgovara dobrosusjedskim odnosima. "Nije dobro što se ministar Jočić javno hvali kako je Vlada Srbije prihvatila sugestiju opozicione partije iz druge države, a da prije toga nijesu vođeni ozbiljni razgovori sa vlastima u Podgorici. Takva komunikacija neće doprinijeti razvoju odnosa dvije države i predstavlja uplitanje Srbije u političke odnose u Crnoj Gori. Ali, to se ne čini po prvi put", kaže za "Vreme" Konjević.\nParlamentarna diskusija oko dvojnog državljanstva vođena u Beogradu, prema njegovom mišljenju, odgovara političkoj manipulaciji jer će se, kako kaže, navodno odobriti svima iz Crne Gore nastanjenim u Srbiji do trećeg juna 2006. "Pa, nije se valjda Srbija u međuvremenu odrekla prava da je nasljednik bivše državne zajednice? Tada je postojalo samo jedno, međunarodno priznato, državljanstvo državne zajednice. Srbija, kao nasljednik, shodno međunarodnom pravu, treba samo da izvrši prepis svih građana nastanjenih na njenoj teritoriji", naglašava portparol crnogorskih socijaldemokrata.\nU Liberalnoj partiji još žešće kritikuju mogućnost ostvarenja dvojnog državljanstva i upozoravaju da bi Crna Gora, u tom slučaju, trasirala svoj put ka sigurnom nestajanju. Država sa nešto više od pola miliona stanovnika, napominje za "Vreme" portparolka liberala Enisa Harović, mora imati mudrosti da odoli takvim i sličnim izazovima, kako bi gradila stabilnu i sigurnu budućnost.\nJEDNAKOST: Praksa ubjedljive većine demokratskih zemalja svijeta u ovoj oblasti ide Crnoj Gori naruku, a svaka ozbiljna država, pa tako i naša, ističe Harovićeva, mora da garantuje ustavnu i zakonsku jednakopravnost svim svojim građanima. Nije teško zaključiti da bi uvođenjem dvojnog državljanstva ta jednakopravnost bila grubo narušena, a građani sa dva pasoša, tvrdi, imali bi u mnogo čemu privilegovan položaj u odnosu na one koji bi zadržali samo crnogorski.\n"Otvaranjem pitanja o dvojnom državljanstvu sa susjednom nam Srbijom, višestruko većom i u kojoj se znatan dio političke elite nije pomirio sa činjenicom da je crnogorsko državno pitanje konačno riješeno, poseban je vid problema koji bi u budućnosti pratio Crnu Goru ukoliko to prihvati", kaže Harovićeva.\nNa razdvajanje crnogorskih građana ne pomišlja ni Narodna stranka koja, međutim, smatra kako Srbija pravo na sticanje njenog državljanstva ne treba da ograničava samo na Srbe, već na sve one u Crnoj Gori koji ga žele. "Srbi i Crnogorci jedan su narod i nije pametno dalje produbljivati ili davati legitimitet komunističkoj podjeli srpskog naroda u Crnoj Gori na dvije nacije. Većina građana, uz to, izjasnila se Crnogorcima koji govore srpskim jezikom i pripadaju Mitropoliji crnogorsko-primorskoj koja je pod jurisdikcijom Beogradske patrijaršije Srpske pravoslavne crkve, što je potvrdio i popis iz 2003. godine", kaže za "Vreme" funkcioner Narodne stranke Emil Kriještorac.\n"Danas se, jednostavno, neko izjašnjava kao Crnogorac, a već sjutra kao Srbin, što je nažalost čest slučaj u Crnoj Gori. Prije Drugog svjetskog rata u Crnoj Gori se Srbima pisalo 95 odsto građana, a odmah nakon njega bili su na nivou statističke greške. Na popisu iz 1991. godine bilo ih je devet, a nakon posljednjeg preko 32 odsto", objašnjava Kriještorac.\nŠTA KO HOĆE: Kako bi se omogućila zakonska utemeljenost dobijanja dvojnog državljanstva, Narodna stranka inicirala je izmjenu Zakona o državljanstvu kojom bi, brisanjem 16. i 17. člana, svi zainteresovani mogli dobiti "strane", a zadržati crnogorske papire. Važeći propisi, prema Kriještorcu, izbrisali su iz spiska crnogorskih državljana više od šest stotina građana koji su u međuvremenu došli do srbijanskog, a za još sedam hiljada vodi se postupak brisanja iz evidencije.\nSrbi, međutim, ni u Crnoj Gori nikako da se slože.\n"Iskreno mi je žao što su se, dok smo se mi borili za vezivanje Srba iz Crne Gore za Srbiju, neke stranke koje su činile referendumski blok za SCG, prije svega Narodna stranka, obrukale dijeleći istovjetne stavove po ovom pitanju sa Demokratskom partijom socijalista i Milom Đukanovićem", kritikuje Dobrila Dedeić nekadašnje saborce i dodaje kako građani koji su ostali dosljedni ideji državnog jedinstva sa Srbijom putem dvojnog državljanstva konačno dobijaju kompenzaciju za svoju istrajnost i referendumski podvig kada je "više od dvije trećine pravoslavnih, dakle Srba, glasalo za opstanak SCG".\nAko Crnogorci treba da uživaju u privatnoj državolikoj tvorevini, njegove su riječi, i mi imamo pravo na jačanje kolektivnih veza sa Srbijom, a tvrdnje da bi time "Crnogorci Mila Đukanovića i Miodraga Živkovića" bili diskriminisani u odnosu na Srbe iz Crne Gore, relativno je tačna. "Srbija bi samo Srbima iz Crne Gore dala privilegije u okviru svoje državne teritorije i to smatramo ispravnim i jedinim logičnim potezom", naglašava Dedeić.\nDISKRIMINACIJA, OPET: Traženje dvojnog državljanstva, po njemu, leži i u činjenici da postoje nacionalni diskriminatori i negatori jezičkih i ostalih identitetskih posebnosti raznih naroda, a djeluju u okviru LP-a, SDP-a i DPS-a i, kako kaže, uporno potpiruju političke, ideološke i nacionalne strasti i posebno insistiraju na aparthejdu nad Srbima.\nZa procrnogorske političke strukture, stvar je potpuno jasna. "Bez crnogorskog državljanstva, ostaće svi oni koji se odluče na avanturu dobijanja drugog", upozorava Konjević i negira da je bilo kojem pojedincu ili narodu u Crnoj Gori tolerisano posjedovanje dvojnih dokumenata.\n"Svi oni koji su u međuvremenu prihvatili državljanstvo neke druge države, sasvim logično, ne mogu biti i državljani Crne Gore", podsjeća i Harovićeva i navodi da se odbijanje dvojnog državljanstva odnosi na sve narode koji žive u Crnoj Gori.\nZa Crnu Goru, a uostalom i za čitav balkanski krajolik, vrijedi da je pasoš mio, ma koje boje bio. Znatan dio crnogorske dijaspore, bez obzira na nacionalni ili vjerski identitet, godinama je dolazio u domovinu sa stranim pasošem, a da pri tome niko od nadležnih nije ni pomislio da im oduzme domaće papire.\nHrvati u Boki posjeduju "domovnice" i glasaju na hrvatskim parlamentarnim izborima, a isto tako nije ni mali broj pomoraca srpske ili crnogorske nacionalnosti koji, radi lakšeg putovanja i profesionalnog angažmana, na račun hrvatske narodnosti svojih majki u džepu imaju i "putovnicu".\nNa nagovještaj Srbije da u svoje državljanstvo upiše Srbe iz Crne Gore, zvanična Podgorica se alarmirala, prisjetila zakonskih propisa, i odlučila da obesmisli pomenutu aktivnost, makar i dijasporu lišila crnogorskog državljanstva.\nU Bošnjačkoj stranci ukazuju na potrebu dobijanja dvojnog državljanstva i naglašavaju kako je takav stav i uvršten u zajedničku opozicionu platformu vezanu za novi crnogorski ustav. Portparol Suljo Mustafić za "Vreme" navodi kako je u periodu minulih ratnih sukoba silom protjeran veliki broj Bošnjaka iz Crne Gore za koju ih i dalje vezuju porodični i imovinski odnosi. Mnogi od njih, pored crnogorskog, stekli su i državljanstvo neke od razvijenih zapadnoevropskih zemalja ili SAD. Navedeni razlozi, uz osjećaj patrotizma i odgovornosti prema Crnoj Gori, prema Mustafiću, dovoljan su razlog da crnogorske vlasti shvate značaj dvojnih dokumenata.\n"Ne znam zbog čega crnogorske vlasti nijesu zainteresovane za odobrenje dvojnog državljanstva, ali znam da su uveliko bile okupirane da dijaspora na referendumu podrži nezavisnost Crne Gore. Iako su Bošnjaci došli i glasali za to, vraća im se ukidanjem crnogorskog državljanstva. Ali, nije to prvi put kako smo izigrani", ističe Mustafić i pita se zbog čega se spriječava uvođenje dvojnog državljanstva kada ono nikome ne može da šteti.\nNakon referenduma, izgleda, "zasluge" nekih idu u zaborav, a dva pasoša po nekima bar znače isključivo opasnost za obnovljenu crnogorsku državnost. "Ubuduće se o najvažnijim pitanjima za Crnu Goru", podvlači Harovićeva, "rješenja neće tražiti u okolnim centrima – Beogradu, Sarajevu, Zagrebu, Tirani."


Uslovi korišćenja - Serbona Fashion Kragujevac\nUslovi korišćenja i pravila sadržana u ovom dokumentu se odnose na sve posetioce i korisnike sajta serbonafashion.com.\nSajt serbonafashion.com je u vlasništvu firme Sanja Tucaković Pr Proizvodnja ostale odeće SERBONA FASHION, Kralja Aleksandra Prvog Karađorđevića 26/III/9, 34000 Kragujevac, Matični broj: 65626314. Korišćenjem sajta, prihvatate i slažete se sa svim pravilima i uslovima definisanim na ovom sajtu i koje primenjujemo, a ukoliko se sa istima ne slažete, molimo da napustete sajt i ne vršite kupovinu putem sajta serbonafashion.com. Pravila i uslovi s vremena na vreme mogu biti izmenjeni i objavljeni ovde bez prethodnog obaveštavanja. Molimo Vas da ovu stranicu periodično posećujete.\nMolimo postarajte se da pre nego što izvršite poručivanje, proverite sve specifikacije i kompatibilnost proizvoda, uslove i načine isporuke i povraćaja neisporučene robe, reklamacije, zamene, odustanka od ugovora, dodatne troškove.\nAdministratori sajta serbonafashion.com konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni i bez grešaka. Imajte u vidu da su na fotografijama prikazani i određeni dodaci proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Vlasnik ovog sajta nije odgovoran za bilo koju štetu koja može da se desi od neautorizovanog pristupa Vašem nalogu.\nMaloletna lica mogu koristiti www.serbonafashion.com uz nadzor roditelja ili staratelja.\nSerbona Fashion zadržava pravo da odbije pružanje usluga ili informacija, ukine nalog ili otkaže porudžbinu ukoliko ustanovi da uslovi kupovine predviđeni sadržajem ovog sajta nisu ispoštovani.\nVlasnik sajta serbonafashion.com zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da vlasnik sajta serbonafashion.com nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.\nPravila i uslovi definisani na ovom sajtu sastavni su delovi ugovora o prodaji.\nUkoliko imate pitanja u vezi sa Uslovima korišćenja, molimo da nas kontaktirate koristeći naš kontakt formular ili na mejl serbonakragujevac@gmal.com